Kraj sednice o Vladi Srbije, nastavak u četvrtak | Novosti.RS\nsreda, 28. 06. 2017. u 10:32\nMandatar za sastav nove Vlade Srbije Ana Brnabić iznela je danas u Skupštini ekspoze pred poslanicima, kao i predlog ministara. DS, LDP, LSV, Dveri saopštile da neće glasati za novu vladu. Nastavak rasprave u četvrtak\nMandatar za sastav nove Vlade Srbije Ana Brnabić iznela je danas u Skupštini ekspoze pred poslanicima, kao i predlog ministara. DS, LDP, LSV, Dveri saopštile da neće glasati za novu vladu. Nastavak rasprave biće u četvrtak.\nŠef poslaničke grupe SNS Aleksandar Martinović rekao je danas će ta partija svim srcem glasati za mandatarku Anu Brnabić i predložene ministre i podvukao da je mandatarka u politički život uvela novi stil, da na državu ne treba da se gleda stranačkim očima.\nOpozicija je zamerala kontinuitet, a pojedini su izrazili sumnju da će Brnabić voditi vladu uz opasku da je "ikebana, maska", te da nema političku moć i iskustvo.\nU žustroj raspravi u kojoj je na kritike opozicije često odgovarala i mandatarka, izrečene su i dve opomene Bošku Obradoviću zbog vređanja.\nPRISTIGLI I PRVI MINISTRI\nMeđu prvima su u parlament došli i ministar prosvete Mladen Šarčević i ministar kulture i informisanja Vladan Vukosavljević koji će i u novoj vladi zadržati te resore.\nU Skupštinu Srbije je stigao i ministar poljoprivrede Branislav Nedimović, kao i ministar rudarstva i energetike Aleksandar Antić, koji će i u novoj vladi predvoditi ta ministarstva, a zatim i ostali predloženi za članove kabineta Brnabić.\nDesetak minutak pred početak sednice došao je i prvi potpredsednik vlade i ministar spoljnih poslova Ivica Dačić i ministar zdravlja Zlatibor Lončar.\nDOŠAO I AMERIČKI AMBASADOR\nNeposredno pred početak sednice stigli su i Dušan Vujović, Jadranka Joksimović, Vanja Udovičić, Nela Kuburović, Aleksandar Vulin...\nU parlament je stigao i lider Jedinstvene Srbije Dragan Marković Palma, koji je ranije najavio da neće podržati izbor Ane Brnabić za premijerku.\nU Skupštinu Srbije stigli su i ambasadori pojedinih zemalja, među kojima je i američki Kajl Skat.\nMANDATARKA ANA BRNABIĆ STIGLA U SKUPŠTINU\nMandatarka Ana Brnabić stigla je u Skupštinu Srbije gde će poslanicima predstaviti ekspoze i predstaviti članove kabineta.\nU Narodnu skupštinu već su došli predloženi ministri, a među prvima Nenad Popović i Branko Ružić.\nOčekuje se da uskoro počinje sednica na kojoj će se raspravljati o predlogu Ane Brnabić.\nPOČELA SEDNICA, KASNILA JER JE ANTIĆU POZLILO\nPosebna sednica Skupštine Srbije na kojoj će biti birana nova vlada počela je danas nešto posle 10.30, jer je jednom od kandidata za ministra, Aleksandru Antiću pozlilo. Opširnije pročitajte OVDE.\nU parlament je uoči početka sednice stigla mandatarka Ana Brnavić i kandidati za članove njenog kabineta.\nMandatarka Ana Brnabić na sednici će predstaviti ekspoze i sastav kabineta.\nPrema Predlogu odluke o izboru vlade, nova vlada imaće četiri potpredsednika, 18 resora i tri ministra bez portfelja.\nVlada je izabrana ako za nju glasa većina od ukupnog broja narodnih poslanika. Nakon izbora, predsednik Vlade i njeni clanovi polažu zakletvu pred poslanicima, cime pocinje da teče njihov mandat.\nNova vlada Ane Brnabić biće 15. po redu od 1990. godine, kada je u Srbiji uveden višestranački sistem.\nNa početku rada, Nemanja Šarović iz SRS se javio po povredi Poslovnika, navodeći da nema opravdanja za kašnjenje, posebno sednice na kojoj će biti izbarana vlada.\nPredsednica parlamenta Maja Gojković rekla je da je jednom od kandidata za ministra pozlilo.\n"Bavila sam se tim pitanjem a ne vašim opservacijama o tome šta bi trebalo da uradim ili ne", kaže Gojković.\nBRNABIĆ: ČAST JE SLUŽITI SRBIJI, NASTAVLjAM NA DOBRIM TEMELjIMA\nČast je služiti Srbiji kako bi se ona menjala na bolje, rekla je danas mandatarka Ana Brnabić na pocetku ekspozea pred poslanicima Narodne Skupstine i istakla da njena vlada nastavlja posao na odlicnim temeljima koje joj je ostavila vlada Aleksandra Vučića.\n"Važno je da se usaglasimo oko prirotieta i napravimo društveni dogovor oko toga sta zajedno mozemo i moramo da postignemo da bismo u Srbiju uveli u red uspešnih država", istakla je Brnabić.\nVreme koje je pred nama pokazaće koliko smo kao društvo i pojednci hrabri da zajedno pomerimo granice i zakoračimo u budućnost svih nas.\n"U politiku sam ušla iz privrede, a iz ljubavi prema Srbiji. Vratila sam se iz najbolje zelje da uradim nesto za svoju zemlju. Ccast je služiti Srbiji, kako bi se ona menjala na bolje" rekla je Brnabić i dobila prvi aplauz poslanika.\nSA DIGITALNOM REVOLUCIJOM SUSTIĆI ĆEMO RAZVIJENI SVET\nMandatarka za sastav vlade Ana Brnabić istakla je danas, iznoseći svoj ekspoze Skupštini Srbije, da je Srbija spremna da predvodi ceo region u digitalizaciji, odnosno promenama koje slede i stvaranju novih mogućnosti za sve.\n"Sa 4. industrijskom revolucijom, odnosno digitalnom revolucijom, imamo šansu da nadoknadimo zaostajanje i uhvatimo priključak sa razvijenim svetom. Ona je neminovna i nezaustavljiva. Samo pobednička drustsva idu u susret promenama", poručila je ona.\nIstakavši da će digitalizacija biti u vrhu prioriteta buduće vlade, kazala je da je sada trenutak da odemo korak dalje i društvo i privredu prevedemo u 21. vek, koji obeležava digitalizacija.\nODLUKE MOG TIMA, ISTINU I ČINjENICE BRANIĆU SA DOSTOJANSTVOM\nMandatarka za sastav nove vlade Ana Brnabić pozvala je danas poslanike u Skupštini Srbije da se pridruže njenom timu u izgradnji boljeg života za sve građane i izgradnji buducnosti za sve nas, te poručila da će odluke svog tima braniti s dostojanstvom i dignitetom.\nOna je istakla da će njen tim raditi jedinstveno, da će nastupati zajednički u odbrani svojih stavova i odkluka, ali i naglasila da će najveća odgovornost u svemu biti - njena.\n"Najveća odgovornost biće na meni, neću se skrivati iza saradnika, redovno ću izveštavati javnost o tome šta nameravamo, podsticaću konstruktivnu kritiku i uprkos uvredama u javnom govoru koje su mi već upućene proteklih dana i koje mogu da očekujem i ubuduće, ja ću istinu i činjenice braniti s dostojanstvom i dignitetom, " poručila je Brnabić.\nBRNABIĆ O TEMELjU KOJI JE OSTAVILA VUČIĆEVA VLADA\nMandatarka za sastav vlade Ana Brnabić istakla je danas, iznoseći svoj ekspoze Skupštini Srbije, da vlada ima dobar osnov koji je postavila prethodna.\nOna je ukazala da je vlada Aleksandra Vučića uspela da zaustavi bankrot države, od kojeg su nas delila svega tri meseca, uspela da konsoludije budžet i smanjji deficit sa kojima su se ranije vlade neuspešno borile, i popravljen je rejting na Duing biznis listi, gde smo na 47 od 190 zemalja sveta.\nUkazala je da je započeta opsežna i sveobuhvatna reforma državen uprave, koja ima za cilj servis građana, pojednostavljenje administrativnih procedura.\nPoslednjih godina, kako je istakla, izgrađeno je više kilometara puteva nego decenijama pre toga, a dobra infrastruktura je uslov za povećanje investicija i razvoja privrede.\nPodsetila je i da je Srbija 2014. započela pregovore sa EU o članstu, u kojima je otvorila 10 pregovaračkih poglavlja.\n„Stub dijaloga predstavlja nacionalni konvent za EU, koji okuplja više od 700 organizacija civilnog društva, što potvrđuje da je uspostavljen široki koncenzus društva“, rekla je Brnabić.\nOBRAZOVANjE DRUGI PRIORITET VLADE\nObrazovanje će, posle digitalizacije, biti drugi najvažniji prioritet vlade, poručila je danas pred narodnim poslanicima u Skupštini Srbije mandatarka za sastav nove vlade Ana Brnabić.\n"Da unapredimo obrazovni sistem, podsticaćemo analitički sistem razmišljanja. Radićemo na tome da promenimo način razmišljanja koji sputava kreativnost, da mlade navedemo da ne odustanu na prvoj prepreci, da veruju u sebe i idu u susret ambicijama. Negovaćemo preduzentički duh kod mladih, što ne znaci da svi mladi treba da budu preduzetnici", rekla je Brnabić, primetivši da su takvi principi i nju vodili pre nego što je došla u državnu upravu.\nObbazovanje je najveća vrednost 21. veka i moramo ga negovati, poručila je Brnabić, dodajući da je važno da povratimo poverenje u obrazovni sistem.\n"Kad završimo školu pola tog znanja je već prevaziđeno i zato moramo da učimo i dalje, ovaj je vek namenjen onima koji ne žele da stanu u obrazovanju", navel je mandatarka.\n"Ohrabrivaću dijalog kako bismo donosili dobre odluke za Srbiju", poručila je Brnabić, dodajući da će svako konstruktivno rešenje naići na otvorena vrata u njenom tumu.\nBRNABIĆ: SAMO POBEDNIČKA DRUŠTVA IDU U SUSRET PROMENAMA\nDigitalizacija, obrazovanje i ekonomski razvoj biće ključni prioriteti nove vlade, rekla je danas u Skupštini mandatarka Ana Brnabić.\nBrnabić je u ekspozeu istakla da će njen kabinet raditi timski, da će odluke braniti s dostojanstvom i da veruje da rezultate njene vlade neće moći da ignorišu ni oni koji su se protivili njenom izboru.\nIstakla je da njen kabinet nastavlja na dobrim temeljima koje joj je ostavila vlada Aleksabndra Vučića.\nPoručila je da Srbija ima šansu da nadoknadi zaostajanje i uhvati priključak sa razvijenim svetom.\nPromene su neminovne i nezaustavljive, rekla je i dodala:\n"Samo pobednička društva idu u susret promenama", poručila je ona.\nBRNABIĆ:POVEĆAĆEMO PLATE, ZADRŽATI FINANSIJSKU STABILNOST\nMandatarka Ana Brnabić izjavila je danas da je jedan od prioriteta njene vlade nastavak ekonomskih reformi, te da očekuje stalni godišnji rast BDP od 3,5 odsto, kroz povećanje investicija, izvoza robe i usluga i smanjenja udela javnih rashoda.\nZa to je potrebno dalje unapređenje poslovnog okruženja, politička stabilnost i dalje približavanje EU, naglasila je Brnabić u ekspozeu.\n* Foto: Nikola Fifić\nTo podrazumeva i nastavak reforme državne uprave i efikasniji rad države, koja treba da bude servis građana.\n"Važno je da u javnim finansijama zadržimo red koji je uvela prethodna vlada", podvukla je Brnabić i istakla da je potrebno da vlada dobro planira prihode i rashode.\nPodsetila je da smo prošli uspešno šest revizija sa MMF, da je sada na redu sedma i da će ove godine biti završen uspešno aranžman sa MMF.\nKako je rekla, napori pre svega građana i vlade prepoznati su od strane MMF, Svetske banke, i drugih institucija.\n"Nastavićemo rigoroznu kontrolu trošenja novca, a opšti deficit države treba da bude ispod jedan odsto, a sa daljim rastom ekonomije da se spusti javni dug na 60 odsto BDP", istakla je.\nTo bi, kaže, stvorilo prostor za plate i penzije i za nove investicije i infrastrukturu.\n"Povećaćemo plate u javnom sketoru", kategorična je Brnabić.\n"Pojedinac ne može sam ili može malo i tražim vašu podršku da modernizujemo državu i napustimo birokratski način razmišljanja" rekla je ona.\nJavne finansije su, podsetila je, žila kucavica ekonomskog sistema i pravilnim radom imaćemo povećanje plata u javnom sektoru, ali će se raditi i na smenjenju opterećenja poslodavaca.\nBRNABIĆ: KAKO DO RAZVIJENE EKONOMIJE...\nMandatarka za sastav nove vlade Ana Brnabić istakla je da pravni okvir u Srbiji ne sme da bude prepreka inovacijama.\n"Neophodno je prepoznavanje novih organizacija kompanija i poslovnih promena koje donose nove tehnologije", rekla je Brnabić, čitajući svoj ekspoze.\nOna je dodala i da je vizija njene vlade razvoj preduzetništva koje je zasnovano na znanju i inovativnosti.\nVeliki potencijal brzog razvoja ekonomije je u digitalizaciji tradicionalnih grana privrede, poput poljoprivrede, rekla je Brnabić, navodeći primer korišćenja senzora, i bespilotnih letelica.\n"To proizvodnju čini zdravijom, jeftinijom i sigurnojom", rekla je Brnabić.\nMi kao društvo, dodala je, moramo da idemo u susret promenama koje će ubrzati naše pridruživanje razvijenim ekonomijama.\nDodala je i da je neophdono je da se motivišu uspesni poslovni ljudi Srbije da investiraju u inovativna preduzeća, čime će se, kako je rekla, uvećavati domaći kapital, a inovativni preduzetnici imaće više izvora finansiranja.\nOna je istakla da će buduća vlada pokušati da odvoji još veća sredstva iz budžeta za inovacioni fond, po ugledu na Izrael, koji je, na taj način postala jedna od najnaprednijih država sveta.\nMandatarka je dodala i da je cilj nove vlade da svaki strani investitor angažuje lokalne firme kao izvođače i proizvođače.\n"Vlada će raditi na osnaživanju domaćih firmi da ispune zahteve i standarde stranih investitora", rekla je Brnabić.\nOna je podvukla i da će buduća vlada raditi na osnaživanju ženskog predzetništva, kao i preduzetništva mladih i socijalnog preduzetništva.\nKada je reč o restrukturiranju i racionalizaciji javnih preduzeća u državnom vlasništvu, Brnabić je rekla da će taj proces biti odlučno nastavljen racionalizacijom broja zaposlenih, kao i rešavanjem nagomilanih dugova i velikog potraživanja.\nVeliki napredak ostvaren je u oblasti putne infrastrukture, rekla je Brnabić, ukazujući da se Koridor 10 privodi kraju, dok će ostale deonice, najavila je, biti završene u prvoj polovini naredne godine.\nU tom cilju, podvukla je, potrebno je raditi na jačanju regionalne saradnje i povezivanju infrastrukturne mreže.\n"Još 900 kilometara puteva moramo da rehabilitujemo u narednih nekoliko godina", rekla je Brnabić.\nPrema njenim rečima, povezivanje Srbije sa ostatkom sveta zavisi i od modernizacije i širenja železničke mreže.\n"Počećemo tokom ove godine modernizaciju pruge Beograd - Budimpešta", najavila je Brnabić.\nKada je reč o vazdušnom sektoru, ona je rekla da je ukupan prhod uvećan za 70 odsto u odnosu na prethodne godine, i da je potpisano više od 30 važnih sporazuma u toj oblasti.\n"Kako bismo osigurali dalji rast i nova radna mesta na Aerodromu Nikola Tesla, stupićemo u koncesioni aranžman, a zatvaranje te transakcije očekujemo u martu naredne godine", rekla je Brnabić.\nBRNABIĆ: KLjUČNI DIGITALIZACIJA I IT SEKTOR\nMandatarka Ana Brnabić danas je, predstavljajući ekspoze poslanicima u parlamentu, rekla da je digitalizacija ključna poluga za nastavak ekonomskog rasta i razvoja zemlje.\n"Tome ćemo pristupiti odmah" podvukla je Brnabić.\nKako je rekla, IT sektor je ključan, šest puta je profitabilniji od drugih sektora ekonomije i velika je šansa Srbije.\nOna je podvukla da imamo ogroman izvozni potencijal u IT sektoru, i iznela podatak da godišnje izvozimo u tom sektoru 400 miliona evra, a da je cilj da to bude, za pet godina, i čitavih 1,5 milijardi evra na godišnjem nivou.\nMandatarka je rekla da se suočavamo sa manjkom kvalifikovanih kadrova za IT sektor i da nam nedostaje oko 15.000 stručnih kadrova.\nSTVARANjE NOVIH STRUČNjAKA\nStvaranje novih stručnjaka biće jedan od prioriteta, rekla je mandatarka te da očekuje da se poveća njihov broj i da uhvatimo korak sa četvrtom industrijskom revolucijom.\nU tom smislu, dodala je, ključno je kvalitetno obrazovanje.\nKako je objasnila obrazovanje treba da podstiče inovacije, kritičko razmišljanje i obezbedi mladima veštine koje mogu da primene. . .\nUvodićemo konceptulano učenje, a važno je da povratimo poverenje u obrazovni sistem.\nZa to su nam potrebni i dualno i preduzetničko obrazovanje, a dualno obrazovanje ne stvara, istakla je, jeftinu radnu snagu, već povezuje privredu i obrazovanje na svim nivoima.\nPreduzetništvo je više od nastavnog predmeta, to je stav, način, odnos prema životu...\n"Nas strateški razvoj mora biti zasnovan na ljudskom kapitalu i razvijanju preduzetnickcih kompetencija kod što većeg broja članova drustrva", zaključila je Brnabić.\nNE MOŽEMO U 21. VEK S PEČATIMA, ŠALTERIMA, PAPIRIMA...\nNe možemo u 21. vek s pečatima, šalterima i papirima, poručila je danas u Skupštini Srbije mandatarka Ana Brnabić, najavljujući promenu niza propisa koji će to u najskorije vreme urediti onako kako je u razvijenom svetu.\nU tom je smmislu pomenula promenu mnogih propisa i donošenje novih, a s ciljem da se uštedi novac i vreme, pre svega građanima.\nKako je navela, modernizacijom državne uprave država postaje istinski servis građana i privrede, a digitalizacija državne uprave u obezbeđivanju elektronskih usluga biće zato jedan od prioriteta njene vlade.\n"Elekstronskom upravom povećava se efikasnost i eliminiše korupcija", ocenila je.\nPomenula je da je od početka godine 6,7 miliona dokumenata postalo dostupno u elektronskom obliku, da su građani tako uštedeli šest miliona sati čekanja na šalterima, a da su time za razne takse platili čak 245 miliona dinara manje.\nBrbnabić je najavila da će elektronsko plaćanje biti uvedeno za sva moguća plaćanja, pa i obaveza prema državi, te da će pečat otići u istoriju, jer, kako je primetila, i danas još postoji vise od 70 akata koji nisu usklađeni s aktuelnim propisima i zbog toga zahtevaju upotrebu pečata.\nUredićemo birački spisak, on će biti automatski ažuriran, a to će uvesti red i razum u državnu upravu, poručila je Brnabić.\nBRNABIĆ: SLUŽBENICI DA BUDU EFIKASNI I FOKUSIRANI NA GRAĐANE\nU odnosu na broj stanovnika, Srbija je jedna od zemalja sa najmanje zaposlenih u javnoj upravi, ali će najveći izazov biti da javni službenici budu efikasni i fokusirani na građane, poručila je danas mandatarka za sastav nove vlade Ana Brnabić.\nBrnabić je, čitajući ekspoze, rekla da u javnoj upravi u Srbiji ima 6,4 zaposlena na 100 stanovnika, dok je prosek u Evropskoj uniji 8,5 zaposlenih na 100 stanovnika.\n"Sledeće godine uspostavićemo nacionalnu akademiju za stručno usavršavanje u javnoj upravi", rekla je Brnabić koja je objasnila da će najveća promena biti edukacija javnih službenika na nacionalnom i lokalnom nivou, kao i obavezna edukacija funkcionera.\nBRNABIĆ: BEZBEDNOST, U SVAKOM SMISLU...\nIzuzetno je važan nastavak odlučne borbe protiv organizovanog kriminala i korupcije, posebno podizanje kapaciteta policije za sprečavanje terorističkih napada, krijumčarenja i trgovini ljudima, kao i suzbijanje visokotehnoločkog kriminala, rekla je danas u ekspozeu mandatarka Ana Brnabić.\nBrnabić je kazala da borba protiv organizovanog kriminala, finansijskog kriminala i korupcije podrazumeva efikasan i brz krivični postupak.\nPrethodna vlada već je preduzela ključne mere u tom pravcu, nova će tim putem nastaviti, najavila je ona.\nIsto tako je najavila povećanje kvaliteta i brzine razmene podataka između državnih organa, u cilju borbe protiv kriminala.\nStrateški cilj je i rasterećenje sudova, dodala je Brnabić ukazujući da je broj slučajeva smanjen u prošloj godini i da će biti nastavljen rad na unapređenju pravne infrastrukture.\n"Iznad svega biće neophodna podrška predsednika Republike i njegovo bogato iskustvo u oblasti spoljne i vojne politike", podvukla je Brnabić.\nOna je ukazala da ćemo ostati posvećeni ucecšću u mirovnim misijama, kao i da Srbija ostaje povećena programu Partnerstvu za mir.\nMandatarka Ana Brnabić predložila je Skupštini sledeći predlog za sastav vlade:\nIvica Dačić, prvi potpredsednik vlade i ministar spoljnih poslova, Nebojša Stefanović, potpredsednik vlade i ministar unutrašnjih poslova, Rasim Ljajić, potpredsednik vlade i ministar trgovine, turizma i telekomunikacija, Zorana Mihajlović, potpredsednik vlade i ministar građevinarstva, saobraćaja i infrastrukture, Dušan Vujović, ministar finansija, Goran Knežević, ministar privrede, Branislav Nedimović, ministar poljoprivrede, šumarstva i vodoprivrede, Goran Trivan, ministar za zaštitu životne sredine, Aleksandar Antić, ministar rudarstva i energetike, Jadranka Joksimović, ministarka za evropske integracije, Nela Kuburović, ministarka pravde, Branko Ružić, ministar državne uprave i lokalne samouprave, Aleksandar Vulin, ministar odbrane, Zoran Đorđević, ministar za rad, zapošljavanje, boračka i socijalna pitanja.\nZlatibor Lončar, ministar zdravlja, Mladen Šarčević, ministar prosvete, nauke i tehnološkog razvoja, Vanja Udovičić, ministar omladine i sporta, Vladan Vukosavljević, ministar kulture i informisanja, Slavica Đukić Dejanović, zadužena za populacionu politiku, Milan Krkobabić, zadužen za regionalni razvoj i koordinaciju javnih preduzeća i Nenad Popović, zadužen za inovacije i tehnologiju.\nNova vlada imako je izglasaju poslanicvi, a najavljeno je da je za to obezbeđena većina, četiri potpredsednika, 18 resora i tri ministra bez portfelja.\nBrnabić je danas predstavila i svoj ekspoze, a vlada bi mogla da bude izabrana već u četvrtak, u zakonskom roku.\nBRNABIĆ PREDSTAVILA ESPOZE, JEDNOČASOVNA PAUZA U PARLAMENT\nU Skupštini Srbije danas je određena jednočasovna pauza, nakon što je mandatarka Ana Brnabić predstavila poslanicima ekspoze i predlog sastava nove vlade.\nNastavak evropskih integracija i kontinuitet u reformama i spoljnoj politici su okviri rada njenog budućeg kabineta.\nIstakla je da će njen kabinet raditi timski, da će odluke braniti s dostojanstvom i da veruje da rezultate njene vlade neće moći da ignorišu ni oni koji su se protivili njenom izboru.\nČast je služiti Srbiji kako bi se ona menjala na bolje, rekla je Brnabić na početku obraćanja poslanicima Skupštine Srbije i istakla da njena vlada nastavlja posao na odličnim temeljima koje joj je ostavila vlada Aleksandra Vučića.\nUkazala je na to da je vlada Aleksandra Vučića uspela da zaustavi bankrot države, od kojeg su nas delila svega tri meseca, uspela da konsoludije budžet i smanji deficit sa kojima su se ranije vlade neuspešno borile, i popravljen je rejting na Duing biznis listi, gde smo na 47 od 190 zemalja sveta.\nMandatarka Brnabić pozvala je poslanike u Skupštini Srbije da se pridruže njenom timu u izgradnji boljeg života za sve građane i izgradnji budućnosti za sve nas.\nIstakla je da će njen tim raditi jedinstveno, da će nastupati zajednički u odbrani svojih stavova i odluka, ali i naglasila da će najveća odgovornost u svemu biti - njena.\nSRBIJA OVOG PUTA MORA DA ISKORISTI SVOJU ŠANSU\nSamo dijalog obezbeđuje stabilnost i osnov za dalji razvoj kojem težimo, poručila je danas mandatarka Ana Brnabić obraćajući se poslanicima u Skupštini Srbije i dodala da u svom budućem radu očekuje podršku predsednika države Aleksandra Vučića, pre svega imajući u vidu njegovo iskustvo i državnički ugled koji uživa u svetu.\nNavodeći da će njena vlada slediti dosadašnju politiku prema Rusiji, da će proširivati dobre odnose s Kinom, Indijom, Južnom Korejom...ali i da će nastaviti da izgrađuje dobre odnose sa SAD u svim segmentima.\nODNOSI SA BIVŠIM JUGOSLOVENSKIM REBULIKAMA\nKako je mandatarka navela, veliki smo put prešli u cilju uspostavljanja dobrih odnosa sa bivšim republikama i tu je, ocenila je, Srbija imala ključnu ulogu, a i dalje treba da bude glavni zagovornik razvijanja tih odnosa.\n"Na današnji veliki dan, veliki srpski praznik, želim da poručim da nastavljamo politiku mira na KiM s ciljem postizanja istorijskog pomirenja srpskog i albanskog naroda", rekla je Brnabić, te poručila da je neophjodno hitno formiranje Zajednice srpskih opština na principima Briselkog sporazuma.\n"U svim ovim procesima računam na veliku podršku predsednika države, ali i prvog potopredsednika vlade", poručila je, te objasnila da u to veruje, jer jedino timski rad može da donese rezultate i promenu tako da svima bude unapređen život.\nPROMENE SE NE DEŠAVAJU SAME\nGrađanim i građankama Brnabić je poručila da se promene ne dešavaju same od sebe, da se prave promene dešavaju samo kada svaki član ovog društva uradi svoj deo, "kad radimo zajedno odgovorni prema sebi, svojim porodicama, susedima, okruženju".\n"Ono čemu želim da doprinesem je da kreiramo još odgovorniju vladu i državnu upravu koje rade za zajedničku dobrobit", rekla je mandatarka, te saopštila sastav svog kabineta.\nEkspoze je zaključila rečima da "će Srbija ovog puta svoju šansu iskoristiti".\nSrbija, kako je naglasila, sada ima šansu, koja se dugo neće ponoviti, da iskoristi velike promene koje donosi digitalizacija, da potpuno preokrene svoju ekonomsku sudbinu.\n"Nove mogućnosti pred nama ne zavise ni od koga, ni od čega drugog, već samo nas samih i naše spremnosti da pobedimo u veklikoj međunarodnoj utakmici. Ulazimo u dinamičan proces digitalizacije, modernizacije, intenzivnog obrazovanja i rada, proces brzog rasta, značajnog životnog standarda i boljeg života svih građana", naglasila je Brnabić.\nBRNABIĆ:ZAJEDNICA SRPSKIH OPSTINA - HITNO\nMandatarka za sastav nove Vlade Srbije Ana Brnabić rekla je danas da Zajednicu srpskih opština na Kosovu i Metohiji hitno treba uspostaviti.\n"Cilj je održavanje političke stabilnosti u AP Kosovo i Metohija, nastavak pregovora sa predstavnicima privremene uprave u Prištini, ekonomsko osnaživanje Srba i nastavak podrške njihovom povratku", rekla je Brnabić izlažući ekspoze.\n"Hitno treba uspostaviti Zajednicu srpskih opština, onako kako je predvićeno dogovorom iz 2015. godine", rekla je ona.\nRAŠKOVIĆ: GLAS ZA NOVU VLADU - GLAS ZA UNIŠTENjE SRBIJE\n"Najveći deo posvetila je digitalizaciji, a pola Srbije nema kanalizaciju", rekla je Rašković Ivić, dodajući da je ekspoze spisak lepih želja, da predstavlja kontinuitet prethodne vlade, a to, kako kaže, znači odustajanje od KIM i nastavak bezalternativnog puta ka EU.\nPrema njenom mišljenju, socijalnim pitanjima, selu, dijapsori, prosveti, kulturi, nije posvećena pažnja, kao ni medijskim i slobodama uopšte, izgradnji institucija i vladavini prava.\nĆIRIĆ: DS NE GLASA ZA BRNABIĆ\nŠef poslaničke grupe DS Goran Ćirić izjavio je da poslanici te stranke ne mogu da podrže izbor Ane Branabić, ali je svejedno pozvao buduću premijerku da" pokaže dovoljno hrabrosti da štiti sve građane", bez obzira na to da li su u strankama vladajuće koalicije ili opozicije.\nPrimetio je i da kao ministarka državne uprave i lokalne samouprave nije pokazala dovoljno hrabrosti.\nĆirić je novinarima u parlamentu rekao da Brnabić ima odgovornost prema građanskoj Srbiji i svima koji žele državu slobode, prava i demokratije.\n"DS će svim snagama braniti prava i slobode građanke Ane Brnabić, kao i svih građana, ali ćemo žestoko napadati rezultate njenog rada i njenu preporuke za ovaj izazov koji dobila kao nova premijerka", rekao je Ćirić.\nNaveo je da mandatarka u svom ekspozeu nije govorila o ljudskim slobodama, pravima i o demokratiji, nego je samo pomenula mogući dijalog i neophodnost dijaloga u rešavanju problema.\n"U ovakvoj atmnosferi nema pravog dijaloga", rekao je Ćirić i naveo da je DS razočarana time.\nJOVANOVIĆ: KLjUČNA SLABOST - KONTINUITET\nPredsednik LDP Čedomir Jovanović izjavio je danas da je ključna slabost nove vlade insistiranje na kontinuitetu.\n"Svet se okrenuo na glavu poslednjih godinu dana i mi ne možemo da živimo sa glavom u pesku", rekao je Jovanović novinarima u parlamentu i dodao da Brnabićeva kao permijerka nema pravo da okrene glavu pred pitanjima koji traže odgovore, čak i ako nije u stanju da te odgovore i politiku realizuje.\nJovanović kaže da i dalje "visi nad glavom" ono što je rekao Aleksandru Vučcihu pre godinu dana, a to je definisanje Brisela kao prioriteta, a ne Moskve, zatim čuvanje mira kroz integraciju sa NATO-om, a ne da se, kako kaže, od Srbije pravi balkanski Kaljinjingrad, kao i presecanje Gordijevih čvorova 90-tih.\n"Što se tiče kadrovske kombinatorike, ona je fantastična, sjajna. Mislim da srpska vojska zaslužuje Vulina kao ministra odbrane, imajući uvidu sve ono što su učinili omalovažavajući sami sebe od 90-te do danas. Mislim da srpska vlada zaslužuje na onoj pomoćnoj stolici (Nenada) Popovića, jer je to mera našeg digniteta u odnosu sa Rusijom", primetio je Jovanović.\nVUČIĆ: VLADA "POD UTICAJEM" GRAĐANA,NE RUSIJE, NE ZAPADA\nPredsednik Srbije Aleksandar Vučić rekao je da je mandatar Ana Brnabić predložila danas vladu koja je formirana "pod uticajem" građana, a ne Rusije, ne zapada...\nOn je novinarima u Kruševcu rekao da je ponosan što vodi nezavisnu, suverenu zemlju u kojoj drugi ne donose odluke, kao i da je ponosan na vojnu neutralnost. "Vlada Srbije je jedino pod uticajem građana. Niko drugi ne može bilo koga da dovede na vlast, u Srbiji biraju građani", poručio je Vučić na pitanje kako komentariše izjave da je Srbija pod ruskim uticajem.\nRekao je da je juče čuo primedne nekih da smo sluge zapada, i drugih da smo postali ruske sluge."Oni verovatno polaze od sebe, žele da budu sluge, jedan dan ruske, a drugi dan zapadne. Mi nismo sluge", podvukao je Vučić."Nemojte da pokušavate da nam odlučujujete hoćemo li da imamo i s kojim ponosom slavimo srpsku trobojku", naglasio je on.Po pitanju izjave ambasadora SAD o "malignom uticaju" Rusije u Srbiji, rekao je da ne zna šta je on tačno rekao, ali i da ne vidi ničiji maligni uticaj na Srbiju.Srbija, ponovio je, ima prijatelje i na istoku i zapadu, ide ka EU, ali će čuvati dobre odnose sa ruskim prijateljima.Sa Kajlom Skatom ima korektne odnose, rekao je i dodao da ne moraju uvek da budu saglasni u svemu.\nŠEŠELj: NEPRIRODNO DA VLADU VODI NESTRANAČKA LIČNOST\nLider SRS Vojisav Šešelj kritikovao je danas što se mandat za sastav nove vlade poverava nestranačkoj ličnosti, navodeći da je to "neprirodno stanje" koje, kaže, ne odgovara parlamentarnim demokratijama.\nNjegovi navodi o SNS i navodnom sukobu interesa mandatarke, jer je firma u kojoj je njen rođeni brat jedan od direktora angažovana u poslovima za vladu, izazvali su reagovanje mandatarke Ane Brnabić, kao i šefa poslaničke grupe SNS Aleksandra Martinovića.\nŠešelj je upitao kako može neko biti ministar ako nije član političke partije, te naveo da je SNS predala izvršnu vlast vladi od 22 člana među kojima je samo sesam njihovih.\n"Ministri moraju da odgovaraju skupštini i svojoj političkoj partiji. A kakvi ministri mogu biti oni koji odgovaraju samo svojoj pameti? Nikakvi", rekao je Šešelj, te poručio SNS da će imati vladu nad kojom neće imati kontrolu.\nŠEŠELj: KO KONTROLIŠE VLADU\nŠešlj navodi da se predsedniku Aleksandru Vučiću sada čini da ima kontrolu nad vladom, jer je situacija u državi relativno stabilna.\n"Zamislite da vlada donese neku odluku protiv naroda, države, parlamentarne većine...Koja je garancija da neće?", upitao je Šešelj.\nŠešelj je naveo da je danas kada je video američkog ambasadora Kajla Skota pomislio da je on došao kod predsednice parlamenta Maje Gojković da menja sastav vlade.\n"Zamisli, Majo, kad sam ja došao u situaciju da branim Vulina", nasalio se Šešelj.\nŠešelj je poslanici SNS Mariji Obradović, koja je na to reagovala iz skupstinske klupe, dobacio:\n"Ti, što si nas nazvala majmunima, sve više ličiš na nas".\nBRNABIĆ:NISAM U SUKOBU INTERESA, AGENCIJA POTVRDILA\n"To je mišljenje koje je dala Agencija za borbu protiv korupcije", rekla je Brnabić u skupstini, odgovarajući na navode lidera radikala Vojislava Šešalja da je u sukobu interesa.\nBrnabić kaže da je još ranije kao ministarka Agenciji za borbu protiv korupcije prijavila potencijalni sukob interesa, iako navodi, to nije bilo neophodno.\nDodala je da njen brat ima 44 godine i ne spada u njenu primarnu porodicu, te upitala - da li to znači da bilo koji član njene porodice terba da da otkaz i da prestane da radi?\nAgencija je, kaže, bila jasna da nema sukoba interesa, ali da može da postoji percepcija sukoba interesa.\nOna je navela da je reč o međunarodnoj kampaniji Aseco, koja se pridržava ozbiljnih i striktnih antikorupcijskih mera, pogotovo ako se pokaže da postoji bilo kakav konflikt interesa, a posebno u poslovima sa javnom upravom i institucijama.\n"Sa dve strane smo zaštićeni", rekla je Brnabić i istakla da je njen rad apsolutno transparentan.\nIstakla je, inače, da će se pridržavati slova zakona odgovarajući na sva pitanja:\n"Smatram da su legitimna i da treba da objasnim građanima", kaže Brnabić.\nBRNABIĆ: NEĆU ODGOVARATI NA UVREDE, RADIĆU SVOJ POSAO\nOna je u raspravi u Skupštini Srbije o izboru nove vlade rekla da su je nazivali “sultanija, fikus, Mirko Cvetković, homopremijerka” ali da ona neće odgovarati na te uvrede.\n“Da li ja kao kandidat za predsednika vlade treba da se obazirem na to”, upitala je Brnabić i poručila da se neće obazirati na lične uvrede, ali da će biti otvorena za sve predloge i konstruktivne kritike.\nOBRADOVIĆ: BRNABIĆ PROJEKAT TONIJA BLERA\nŠef poslaničke grupe Dveri Boško Obradović izjavio je danas da izbor Ane Brnabić za premijera vidi kao ostvarenje ideje Tonija Blera, specijalnog savetnika Aleksandra Vučića, da ona bude koordinator svih ministarstava.\nObradović je na pres konferenciji u skupstini, na koju je doneo ikebanu, rekao da je to rezultat i nastavak politike kolonijalnog položaja naše zemlje, nastavak subvencionisanja stranih firmi, rasprodaje privrednih i prirodnih bogatstava, "lizinga naših radnika"...\nIma utisak da se Brnabić ništa nije pitala i da su joj, kako kaže, izdiktirani i resori i ekspoze.\nVlada o kojoj se raspravlja u parlamentu nije nova, već je to praktično četvrta vlada Aleksandra Vučića, kaže, a za Brnabić je ponovio već izrečene floskule da je samo maska i fikus, odnosno "ženski Mirko Cvetković".\nZa ekspoze je rekao da je "literarni sastav, bez ikakve konkretizacije, sa spiskom lepih želja", a neke od njih su, kako kaže, i njemu simpatične, poput ideja o zadrugarstvu, preduzetništvu, uvođenju socijalnih karata ili modernizacije javne uprave.\nŠEŠELj: PREDALI STE VLAST; MARTINOVIĆ: SNS IMA SVOG PREMIJERA\nSNS ima puno poverenje u mandatarku Anu Brnabić i kandidate za ministre u novoj vladi, rekao je šef poslaničke grupe Aleksandar Maritnović zaključivši: "SNS će imati svog predsednika vlade koji će se zvati Ana Brnabić".\nTo je bio njegov odgovor na navode lidera radikala Vojislava Šešelja da je SNS "predala izvršnu vlast" vladi od 22 člana u kojoj naprednjaci imaju svega sedam članova, te da SNS sada ima vladu nad kojom nema kontrolu.\nŠešelj je rekao i da je SNS poverenje koje je dobila od naroda delegirala na "nekog drugog pa ispada da su oni dobili poverenje naroda, a nisu", zaključivši da je to "neprirodno stanje" koje ne odgovara parlamentarnim demokratijama.\nČANAK: LSV NEĆE GLASATI ZA BRNABIĆ, OPET NEMA VOJVODINE\nPredsednik LSV Nenad Čanak kaže da ta partija neće glasati za Anu Brnabić, jer ona u svom ekspozeu nije pomenula Vojvodinu.\n"Pošto sam saslušao ekspoze Ane Brnabić potpuno je jasno da nema zaokreta u odnosu na prošlu i pretprošlu vladu, jer opet nijednom rečju nije pomenuta Vojvodina. Ovo je treći put da Vojvodina nije pomenuta u ekzpozeu kandidata za predsednika vlade", rekao je Čabak novinarima u skupštini.\nOn je izrazio bojazan da će se centralističkim pristupom mandatarke, što se, kaže, videlo u njenom dosadašnjem delovanju kroz ukidanje škola sa manjim brojem đaka, doći do toga da se kompletno stanovništvo slije u nekoliko većih centara i da će najveći deo zemlje ostati prazan.\n"Uz sve to, a sve pod izgovorom ušteda, takav pristup je nešto što nas uverava da ne možemo podržati njen izbor za predsednicu vlade i da ona za LSV u tom smislu nije prihvatljiva", rekao je Čanak.\nLSV će, dodao je, podržati ideju da se donese zakonsko rešenje kojim će se onemogućiti prodaja zemlje strancima, a što je mandatarka pomenula u današnjem ekspozeu.\nSPS: RAST, REFORME I RAZVOJ KLjUČNE REČI ZA VLADU\nŠef poslaničke grupe SPS Đorđe Milićević kaže da ta partija podržava ekspoze mandatarke Ane Brnabić i sastav nove vlade, navodeći da će rast, refmorme i razvoj biti ključne reči u radu buduće vlade.\nMilićević je novinarima u parlamentu rekao da je za poslanički klub SPS najvažnije da je ekspoze jasna potvrda odlučnosti i opredljenosti za politiku kontinuiteta i političku stabilnost.\n"Politika i program vlade definisani ekspozeom su jasna potvrda da su modernizacija i promene danas nezaustavljiv proces u Srbiji. Potpuno smo ubeđeni da će buduća vlada Srbije, kao i prethodna biti rešavanju problema, interesima budućnosti, a ne interesima političkih stranaka, populrnosti i rejtinga", rekao je Milićević.\nPoslanički klub SPS je posavetovao buduću vladu da u eri dnevno-političkih dešavanja i svakodnevnih pokušaja da se umanje njeni rezultati, ne gubi vreme na to već da ostane posvećena poslu.\nMilićević kaže da SPS podržava opredeljnost vlade da nastavi sa reformskim procesima u Srbiji da bi, ddoaje, Srbija u ekonomskom smislu bila zdrava zemlja.\n"Ubeđeni smo da imamo vladu prosperiteta, napretka i stabilnosti, da biramo vladu koja će nastaviti sa uspešnim reformama, kako ekonomskim, tako i sa političkim, koja će nastaviti uspešan put evrposkih integracija i da jača međunarodni ugled, koji nikada nije bio jači", rekao je on.\nKada govorimo o regionalnoj politici, socijalisti su ubeđeni da će vlada održati kontinuitet i da će da Srbija i ubuduće biti simbol novih vrednosti u regionu.\nBRNABIĆ: NIJE KOREKTNO VREĐATI, PONOSNA SAM NA TIM\nMandatarka Ana Brnabić izjavila je danas da bi bila ponosna ako bi se rezultati dosadašnje vlade ponovili za njenog mandata, ukoliko bude izabrana za premijerku.\nOdgovarajući na kritike poslanika opozicije o pojedinim kadrovskim rešenjima u novoj vladi, Brnabić je rekla da nije naročito korektno da se vređaju i prozivaju, i lično i profesionalno, kandidati za nove ministar.\n"Da li smo mogli da imamo boljeg ministra za evropske intergacije ako smo od 2014. otvorili 10 poglavlja? Ponosna sam što sam bila deo tog tima", rekla je Brnabić. Kada je reč o zdravstvu, Brnabić je navela da je ministar zdravlja Zlatibor Lončar, čovek za koga kaže da je najviše i na najstrašnije načine napadan, radio svoj posao.\n"Uprkos svim napadima na Lonačara u protekle dve godine, danas je zdravstvo napredovalo 12 mesta, više nije najgore u Evropi, nalazi se ispred osam država EU", kaže Brnabić.\n"Ovde se sprdamo i mislimo da je smešno da pričamo o digitalnoj realnosti gde se danas u toj industriji zapošljava mnogo mladih ljudi, njih 10.000, svi su sami napravili svoje poslove", kaže Brnabić,\nKada je reč o infrastrukturi, Brnabić kaže da je u Srbiji trenutno 8.500 aktivnih gradilašta, a da ih je bilo manje od 500.\nOdgovarajući na kritike opozicije, ona je rekla da je vlada u 2016. godini samo za vraćanje kamata na stare kredite dala 131,6 milijardi, "Hajde, vi radite kao vlada, kada vam se ostavi taj fantastičan ambijent", rekla je Brnabić.\n"To je dovoljno da se finansira izgradnja 150 kilometara autoputa godišnje. Ko ume, neka radi u tako jednom fantastičnom ambijentu", poručila je Brnabić.\nOBRADOVIĆU DVE OPOMENE\nPredsednica parlamenta Maja Gojković izrekla je danas dve opomene šefu poslaničke grupe Dveri Bošku Obradoviću, koji je u svom govoru vređao mandatarku i najviše funkcionere nazvao izdajnicima.\nBRNABIĆ: NE BRANI VLADA GEJ PARADU, VEĆ PRAVA GRAĐANA\nMandatarka za sastav nove vlade Ana Brnabić izjavila je da Vlada Srbije ne brani gej paradu, već brani i uvek će braniti ustavom zagarantovana prava svih građana.\nOna je, tokom rasprave u Skupštini Srbije, rekla da vlada i članovi vlade, pojedninačno i zajedno, ne ulaze u to i ne kažu da li vole ili ne vole gej paradu, da li im se svija ili ne sviđa, već su oni tu i brane Ustavom zagarantovana prava svih građana.\n"Imali smo jednu, a sad imamo dve kratke lekcije o Ustavu Srbije, prvu da je Kosovo sastavni deo Srbije i drugu da svi građani u Srbiji imaju jednaka prava", rekla je Brnabić, reagujući na izlaganje Boška Obradovića koji je govorio o tome da vlada ne brani interese Srba na KiM nego brani "gej paradu".\nBRNABIĆ: NAJNIŽA NEZAPOSLENOST U POSLEDNjIH 20 GODINA\nMandatarka za sastav nove vlade Ana Brnabić izjavila je da je danas stopa nezaposlenosti u Srbiji najmanja u poslednjih 20 godina, zahvaljujući Zakonu o radu, koji je “hrabro” usvojila vlada koju je vodio Aleksandar Vučić.\nOna je, tokom skupštinske rasprave, iznela podatak da je u poslednjem kvartalu 2016. godine nezaposlenosti bila 13 odsto, što je najmanja stopa u poslednjih 20 godina.\n“Da li je velika, jeste. Da li je bilo bolje? Možda pre pre 25 godina”, rekla je Brnabić.\nOna je istakla da pre donošenja važećeg Zakona o radu, takav akt niko nije smeo da usvoji zbog populizma, dok to nije učinila vlada predsednika Aleksandra Vučića, u kojoj je Aleksandar Vulin bio ministar za rad.\n“Zahvaljujući tom zakonu danas imamo najnižu stopu nezaposlenosti u poslednjih 20 godina u Srbiji, a u poslednjem, četvrtom kvartalu 2016. godine iznosila je 13 odsto”, rekla je Brnabić.\nOna je dodala da je 2012. godine stopa nezaposlenosti bila 25,9 odsto.\nSKUPŠTINA ZAVRŠILA RAD, RASPRAVA O VLADI I U ČETVRTAK\nSkupština Srbije završila je večeras rad, a raspravu o izboru nove vlade nastaviće u četvrtak.\nPredstavljajući ekspoze, mandatarka Ana Brnabić rekla je da bi bila ponosna ako se bi se rezultati dosadašnje vlade ponovili za njenog mandata, ako je parlament izabere za novu premijerku.\nOna je istakla da su ključni prioriteti nove vlade digitalizacija, obrazovanje i ekonomski razvoj.\nBrnabić inače može da računa na podršku 129 poslanika SNS, odnosno liste "Aleksandar Vučić-Srbija pobeđuje" kao i na glasove koalicionih partnera, što je najmanje 156 poslanika "za".\n“U poslanicima SNS i svima koji su izabrani na liste ''Aleksandar Vučić - Srbija pobeđuje'' imaćete dobrog saveznika u svemu što nameravate da uradite i što ste izneli u ekspozeu”, rekao je Martinović.\nSvim poslanicima koji su rekli da Brnabić nije kandidat SNS-a, Martinović je poručio da ona to jeste i da je ta stranka u politički život Srbije unela novi stil, da na državu ne treba da se gleda stranačkim naočarima.\nOcenio je da je ekspoze vrlo ozbiljno napisan, te da su njime obuhvaćeni svi segmenti života za koje je nadležna vlada.\nKako je rekao, ekspoze je napisan na 88 stranica i to "sa obe strane", dok je ekspoze Zorana Živkovića bio napisan na 6,5 stranica, Vojislava Koštunice na devet i 10,5 strana, a Mirka Cvetkovića na osam i po stranica.\nTo, kako kaže, govori kako se državom upravljalo i kako se živelo u periodu kada su napravljeni ogromni problemi.\nImamo puno poverenje u nju!\nJel' to onaj Branko Ruzic sto se o Vucicu nepovoljno izrazavao???!!!Pa,mali je sasvim legao na rudu!\n( 41 ) ( 148 )\nSve je vrlo obecavajuce,drzimo palceve Ani da uspe u svom naumu!\n( 31 ) ( 155 )\nOd Ane Brnabic ocekujem predanost i posvecenost kao i u dosadasnjem radu.\n( 23 ) ( 173 )\nAna Brnabic je snazan lider koj je jako sposobna da nastavi politiku predjasne vlade i da snazno vodiui politiku napred\n( 25 ) ( 176 )\nSvidja mi se sto Ana ne sluzsa ni istok ni zapad, ni Vucica ni TAdica, ona svakog saslusa a samostalno odlucuje.\n( 34 ) ( 101 )\n"Nemam idola. Ono čemu se divim su rad, upornost i sposobnost."\nNajniza nezaposlenost? Pobegli svi napolje, i zaposleni i nezaposleni.\n@Zurkolomac - Što čekaš u RS ,ako si sposoban ,adio ?\nIzgleda da nema vecine, smese nam se novi izbori.\nЗадивљујућа је зимби смелост да настављају са пљувањем Србије и безочном србофобиом ... Таман су Србију сравнили са земљом, кад неко се "усудио" да је изгради из темеља и још да ЗИДА Велику Србију ...


Svečanom akademijom počela je manifestacija „Dani Knezove škole“ | GEM info\nSvečanom akademijom počela je manifestacija „Dani Knezove škole“\n15. aprila 2019. Redakcija 0 Comments\nPriredbom u Centru za kulturu Lazarevac počela je manifestacija „Dani Knezove škole“ koju svake godine organizuju učenici i nastavnici Osnovne škole „Knez Lazar“. Nizom aktivnosti koje će se organizovati tokom ove nedelje, biće obeležen jubilej, 25 godina postojanja ove škole. U narednih nekoliko dana biće organizovane posete Dnevnom centru i klubu za starije, druženje sa proslavljenim odbojkašem Vanjom Grbićem, čišćenje dvorišta škole i brojne druge akcije.\nUčenici i nastavno osoblje tradicionalno nizom akcija organizuju manifestaciju „Dani Knezove škole“ u okviru koje obeležavaju dan svoje škole. Škola „Knez Lazar“ počela je da se gradi 1989. godine a prve učenike je primila u septembru 1994. Bilo je raznih izazova tokom svih ovih godina, rekla je direktorka Slavica Sunajko.\nDirektorka „Knezove“ škole Slavica Sunajko zadovoljna je nastavnim osobljem a pre svega učenicima koji iz godine u godinu postižu sve bolje rezultate na mnogim opštinskim i gradskim takmičenjima iz gotovo svih predmeta.\nPriredba koja je organizovana u Centru za kulturu zapravo je jedan vid retrospektive onoga što su učenici pripremali u prethodnom periodu.\nU okviru manifestacije ”Dani Knezove škole” osnovci će uzeti učešće i u akciji ”Trash izazov” koja se organizuje u Srbiji ali i svetu. Ona okuplja sve one koji žele da očiste grad, ozelene ga i animiraju sugrađane da se priključe ovom eko izazovu.\nŠeruj post "Svečanom akademijom počela je manifestacija „Dani Knezove škole“"\n← Uspešno realizovana akcija čišćenja Lazarevca na 24 lokacije sa preko 250 učesnika\nKošarkaši Kolubare osvojili šampionski pehar Druge muške lige Srbije →


Mogerini: Genocid u Srebrenici je sramota Evrope\nVisoki predstavnik EU za spoljnu politiku i bezbjednost Federika Mogerini poručila je danas da je genocid koji se prije 20 godina dogodio u Srebrenici sramota za Evropu i da je jedini način da se ona prevaziđe rad na prevazilaženju podjela, zajedništvu i evropskim integracijama.\n"Evropa je iznevjerila obećanje naših utemeljivača i snove njihovih unuka da više neće biti rata u Evropi, da više neće biti ubijanja zbog rase ili nacije, da više neće biti genocida", navela je Mogerinijeva povodom obilježavanja 20 godina od genocida u Srebrenici.\nOna je ocijenila da je Srebrenica "poziv na akciju", koja ima za cilj da se više nikada ništa slično nigdje ne dogodi.\n"Srebrenica nas uči da i dalje vrijedi polazna osnova EU i da je to jedini način za mir na našem kontinentu, jer podjela evropskih naroda na `nas` i `njih` samo će uzrokovati nove sukobe", navela je Mogerinijeva.\nOna je poručila hrišćanima i muslimanima, Srbima, Hrvatima i Bošnjacima da težnje "etnički čistim" državama neće donijeti mir.\n"Nadamo se i radimo na budućnosti partnerstva, pravde i pomirenja. Za sve građane ove zemlje i ovog dijela Evrope", navela je Mogerinijeva, koja danas neće prisustvovati komemoraciji u Srebrenici zbog završnih pregovora sa Iranom u Beču.


Saradnja Srbije i Rusije protiv „obojenih revolucija“: Politički marketing ili ozbiljna namera? - European Western Balkans\nMinistar Vulin i sekretar Saveta za nacionalnu bezbednost Patrušev, decembar 2021; Foto: Ministarstvo unutrašnjih poslova\nMOSKVA – Ministar unutrašnjih poslova Aleksandar Vulin boravio je nedavno u dvodnevnoj poseti Rusiji gde se između ostalog sastao i sa sekretarom Saveta bezbednosti Ruske federacije Nikolajem Patruševim.\nOsim uobičajenog naglašavanja visokog nivoa saradnja dve zemlje i tradicionalnih prijateljskih odnosa, pažnju je najviše privuklo saopštenje u kojem je istaknuto da će se dve zemlje zajednički boriti protiv “obojenih revolucija”.\n“Na sastanku je istaknuto da su “obojene revolucije” postale već tradicionalni instrument politike određenih centara moći i zemalјa koje imaju za cilј narušavanje državnosti i gubitak suvereniteta pod izgovorom demokratizacije i konstatovano da se slobodne zemlјe moraju tome odupreti”, navodi se u saopštenju Ministarstva unutrašnjih poslova Srbije.\nPrema pisanju Asošijejted Presa formirana je i radna grupa za borbu protiv obojenih revolucija. Njen zadatak će, kako prenosi AP, biti sprečavanje masovnih demonstracija i nadgledanje opozicionih aktivista, nezavisnih novinara i nevladinih organizacija. Podsećamo da se „obojenim revolucijama“ označavaju masovne demonstracije koje su dovele do pada autokratskih režima u Jugoslaviji, Ukrajini, Gruziji, ali i drugim zemljama.\nRuski recept za opoziciju u Srbiji?\nProfesor Univerziteta Džons Hopkins Danijel Server je u izjavi za Glas Amerike istakao kako ovo približavanje Rusiji udaljava Srbiju od “zapadnih vrednosti”.\n„Sve razvijenije partnerstvo sa Rusijom Srbiju udaljava od Evropske unije i zapadnih vrednosti. Time Beograd de fakto postaje autokratski saveznik autokratije”, rekao je Server.\nPovodom izjava zvaničnika Srbije da se ekološki protesti finansiraju za Zapada, Server odgovara kako se samo „neslobodne države boje nenasilnog građanskog protesta“.\n„Uspešne obojene revolucije su autohtone, čak i ako pojedine imaju koristi od međunarodne podrške”, istakao je Server.\nIgor Novaković, direktor istraživanja ISAC Fonda, kaže za EWB kako Srbija nije u mogućnosti da ozbiljnije produbi saradnju sa Rusijom pošto bi u tom slučaju mogla da postane objekt američkih sankcija.\n„Nisam siguran da međunarodni položaj Srbije može da istrpi otvaranje ruske kancelarije u Ministarstvu odbrane, niti neku jaču saradnju u kontekstu “izazova obojenih revolucija”. Isto se odnosi i na kupovinu ozbiljnijeg naoružanja, koje dolazi iz ruskih kompanija koje su pod sankcijama SAD, a na osnovu CAATSA zakona. Drugim rečima, SAD ukoliko odluče mogu da uvedu i sankcije i institucijama i pojedincima koji po njima krše CAATSA, i u slučaju eventualne nabavke nove Pantsir S1 baterije, pitanje je da li će za to postojati razumevanje SAD“, kaže Novaković.\nKada je u pitanju svrha ove posete, Novaković dodaje kako ona ide u prilog obe strane, pošto je Putinu bitan prikaz uspešne spoljne politike, dok je u Srbiji, a posebno pred izbore, važno isticanje toplih odnosa između dve zemlje.\n„Svakako da ova poseta ima značaj i za unutrašnje prilike u Ruskoj Federaciji, u kojoj podrška Putinu opada i kojoj je značajno da predstavi da ima određene spoljnopolitičke uspehe sa bar nekim od evropskih zemalja, ali i za unutrašnjopolitičke prilike u Srbiji u predizbornom periodu, sa masovnim protestima na ulicama“, primećuje Novaković.\nVuk Vuksanović, istraživač u Beogradskom centru za bezbednosnu politiku, na pitanje da li se može očekivati oštrija reakcija aparata državne prisile odgovara kako su protesti mirni i ne daju povoda za akciju, ali upozorava da bi oštrije reagovanje policije izazvalo veći otpor kod građana.\n„Trenutni protesti su mirni i ne iziskuju reakciju policije zato što njihovi organizatori i učesnici nisu dali vlastima niti povod niti izgovor za akciju. Pored toga, policijska akcija protiv ovih protesta bi potencijalno bila opasna za vladu jer bi mogla da bude okidač za još veći otpor prema vladi i njenim merama. Na policiji ostaje da garantuje javnu bezbednosti, a to uključuje i da obezbedi mirne demonstracije od bilo kojih napada.“, ističe Vuksanović.\nKada je reč o stvarnom razlogu posete Vulina Moskvi, Vuksanović u tu jednačinu ubraja više elemenata. Sa jedne strane je reč o spoljnopolitičkom manevrisanju Beograda između Istoka i Zapada dok je sa druge strane u pitanju i namera Vulina da ojača svoju poziciju u unutrašnjoj politici.\n„Sastanak Vulina i Patruševa u Moskvi jeste bio povezan sa protestima pošto jedan od motiva i jeste bio da se delegitimišu protesti. Međutim, i u prošlosti bi vlada, kada bi bila suočena sa protestima, govorila Moskvi da su suočeni sa obojenom revolucijom, a zapadnim prestonicama da Rusija vodi protiv njih hibridni rat. Treba uzeti u obzir svakako i da Vulin, koji pripada pro-ruskom ogranku vladajuće koalicije, želi kroz kontakt sa Moskvom da ojača svoju unutrašnju poziciju. A tu je i naravno stara tendencija ove vlade da igra na rusku kartu kako bi ucenjivala Zapad“, kaže Vuksanović.\nAleksandar VulinIgor Novakovićobojene revolucijeRusijaSrbijaVuk Vuksanović


Šef Europla: Kancelarija Interopla u Podgorici jedna od najefikasnijih\nKancelarija Interpola u Crnoj Gori jedna je od najefikasnijih i najodgovornijih na svijetu, ocijenio je direktor Europola Rob Vejnrajt.\n"Saradnja između Interpola i Crne Gore je veoma jaka, a iako ste mala zemlja, kad je u pitanju Interpol, vi ste jedna od zemalja predvodnica", rekao je Vejnrajt novinarima u Budvi, gdje se održava konferencija o sajber-kriminalu.\nOn je naveo da Crna Gora, kad je bezbjednost u pitanju, dobro napreduje.\nOdgovarajući na pitanje da li Interpol ima novih informacija o Darku Šariću i Safetu Kaliću, optuženim odnosno osumnjičenim za oraganizovani kriminal, Vejnrajt je rekao da ne želi govoriti o pojedinačnim slučajevima.\nNa pitanje koliko je izražen problem sajber-kriminala u Crnoj Gori, Vejnrajt je rekao da Crna Gora i sve zemlje koje se razvijaju, moraju razmišljati o sajber-kriminalu.\n"Samo 35 zemalja provjerava da li su ljudi koji putuju, ulaze u neku zemlju, ušli sa regularnim dokumentima, a Crna Gora je jedna od tih 35 zemalja i redovno provjerava Interpolovu bazu podataka da li neko ulazi sa lažnim ili regularnim dokumentima. Ovog ljeta imaćemo u Crnoj Gori timove koji će voditi računa o tome", naveo je on.


Sastanak sa delegacijom japanske grupacije “NIDEC Corporation” – Balkanekspresrb.rs\nPredsednik Republike Srbije Aleksandar Vučić sastao se danas sa delegacijom japanske grupacije “NIDEC Corporation” koja u Novom Sadu planira izgradnju fabrike pogonskih motora za električna vozila. Predsednik Vučić je rekao da je dolazak ove japanske grupacije veliki dan za Srbiju jer će doprineti razvoju tog grada i cele zemlje, kao i da veruje da je to samo početak većeg dolaska japanskih investitora u Srbiju.\nPredsednik Vučić je naglasio da je za Srbiju veoma važno što već ima dva japanska investitora, “Toyo Tires” u Inđiji i “NIDEC Corporation” u Novom Sadu, kao i da dolazak japanskih kompanija samo govori o tome koliko je Srbija dobra destinacija za investicije.\n“Ovo je jedan od projekata koji suštinski menjaju našu zemlju”, naglasio je predsednik Vučić i dodao da se na dovođenju ove korporacije radilo duže vreme.\nOn je istakao da Srbija trenutno ima dva najvažnija cilja, da pobedi koronu i da ima što veći privredni rast, za šta je potrebno da imamo što više investicija, posebno stranih.\n“Samo u prvoj fazi, Nidek će zaposliti 480 ljudi i njihova primanja će biti značajno viša od proseka u Srbiji. Za nas je važno što je to tek početak ulaganja i verujemo da je to tek 10 odsto onoga što će Nidek da uloži u Srbiji”, naglasio je predsednik Vučić i dodao da ga raduje što je “NIDEC Corporation” najavio da će od 1,5 milijardi evra investicija, više od pola biti za Srbiju.\nPredsednik Vučić kaže da će “NIDEC Corporation” pored fabrike u Novom Sadu izgraditi i razvojno – istraživački centar (RND) u tom gradu i da će biti potrebno još tehnoloških, elektrotehničkih i mašinskih fakulteta koliko će biti potrebno inženjera u narednom periodu.\nNakon sastanka razmenjen je Okvirni sporazum između Ministarstva privrede i japanske grupacije “NIDEC Corporation”.\nOva investicija je u skladu sa “Inicijativom za saradnju sa Zapadnim Balkanom” na kojoj japanska vlada trenutno radi, te je japanska kompanija dobila veliku podršku i od japanske i od srpske vlade.\nKompanija Nidek osnovana je 1973. godine u japanskom gradu Kjoto, a danas je svetski lider u proizvodnji svih tipova elektromotora sa najvećim udelom na globalnom tržištu za male vretenaste motore koji napajaju hard-disk pogone. “NIDEC Corporation” posluje u više od 40 zemalja, sa približno 340 kompanija iz grupacije i zapošljava više od 120.000 ljudi širom sveta.\nSastanku su prisustvovali i gradonačelnik Novog Sada Miloš Vučević i ambasador Japana Takahiko Kacumata.


LG na IFA sajmu predstvlja prvi na svetu zakrivljeni 21:9 UltraWide monitor LG na IFA sajmu predstvlja prvi na svetu zakrivljeni 21:9 UltraWide monitor – Personal magazin\nLG na IFA sajmu predstvlja prvi na svetu zakrivljeni 21:9 UltraWide monitor\nKompanija LG Electronics (LG) prikazaće svoj najnoviji IPS 21:9 zakrivljeni UltraWide monitor (model 34UC97), zajedno sa ostalim vrhunskim monitorima na ovogodišnjem IFA sajmu u Berlinu. Prvi monitor na svetu dijagonale…\nKompanija LG Electronics (LG) prikazaće svoj najnoviji IPS 21:9 zakrivljeni UltraWide monitor (model 34UC97), zajedno sa ostalim vrhunskim monitorima na ovogodišnjem IFA sajmu u Berlinu. Prvi monitor na svetu dijagonale 34 inča koji je inkorporirao zakrivljeni IPS ekran i odnos stranica 21:9, nudi izuzetan kvalitet slike i veliki broj opcija za povezivanje. Na IFA sajmu će takođe biti predstavljen i digitalni Cinema 4K Monitor (model 31MU97), kao i Gaming Monitor (model 24GM77), koji obiluje raznovrsnim korisnim funkcijama. Oba monitora odlikuju vrhunske performanse, moderan dizajn i izuzetna funkcionalnost.\nOsim prvog 21:9UltraWide zakrivljenog monitora, LG će na ovogodišnjem IFA sajmu premijerno prikazati i svoj Digital Cinema 4K monitor. Ekran ovog monitora poseduje 4096 x 2160 piksela i dijagonalu od 31 inča, što odgovara rezoluciji četiri Full HD monitora. Model 31MU97 omogućava profesionalcima, kao što su filmski montažeri, da gledaju originalni sadržaj u 4K rezoluciji, baš onako kako je snimljen. Digital Cinema 4K monitor poseduje IPS 4K ekran koji pruža izrazito jasnu sliku, uz širok ugao gledanja. Reprodukujući 99% Adobe RGB spektra boja, idealan je izbor za profesionalce koji se bave filmom, kao i za one koji se bave dizajnom i fotografijom. Ovaj monitor poseduje i Dual Color Space funkciju, kao i True Color Pro softver za kalibraciju, jedinstven za kompaniju LG.\nLjubitelji video igrica će posebno uživati u novom LG 24GM77Gaming monitoru, koji je posebno dizajniran tako da iznese akciju brzog tempa FPS igrica. Sa brzinom osvežavanja slike od 144Hz, ovaj uređaj omogućava da se čak i najintenzivnija akcija emituje bez treperenja, dok LG Dynamic Action Sync (DAS) režim drastično povećava brzinu reakcije, čime omogućava igraču da brže reaguje na ono što se dešava na ekranu. Ostale važne funkcije uključuju Black Stabilizer, koji omogućava konzistentnost crne boje kroz različite scene i Game Mode, koji poseduje tri podešavanja koja se mogu primeniti brzo i jednostavno pritiskom dugmeta na monitoru. Funkcija Motion 240, kreirana ekskluzivno za ovaj Gaming monitor, minimalizuje zamagljenost uz brzinu reakcije manjom od 1ms.\nLG na IFA sajmu predstvlja prvi na svetu zakrivljeni 21:9 UltraWide monitor was last modified: August 20th, 2014 by Redakcija\n21:9 UltraWide monitorIFAIFA 2014LG\nLG OLED TV treću godinu zaredom dobitnik EISA nagrade


EBRD spremna da pomogne drugu dionicu - INFRASTRUKTURA\nHomeSAOBRAĆAJ - IZVOĐENJEEBRD spremna da pomogne drugu dionicu\napr. 24, 2019 at 5:11 pm\n“Energija, saobraćaj, infrastruktura i privatni sektor – to su oblasti gdje mi i dalje želimo da ulažemo. Drago nam je što možemo da pomognemo Crnoj Gori da privatni sektor učini sposobnijim da se izbori sa konkurencijom, a samim tim lakše integriše. Takođe podržavamo napore Vlade da unaprijedi ambijent za biznis i investicije”, kazao je on.\nPrva dionica autoputa se privodi kraju, a pripreme za gradnju preostalih su u toku. Čakrabarti ovako govori o planovima da učestvuju u finansiranju projekta vijeka – autoputa Bar-Boljare: “Naša banka je već pomogla u pripremi preliminarnog dizajna dvije dionice autoputa, kao i studiju izvodljivosti za cijeli autoput. Mi ćemo, nakon što sudija bude završena, donijeti i konačnu odluku o kofinansiranju i pomoći Crnoj Gori za dionicu Mateševo Andrijevica”.\n“Spremni smo da razmotrimo finansiranje pobjednika na tenderu kojem će biti dodijeljena koncesija za Aerodrome Crne Gore”, rekao je on.\nOvako komentariše sivu ekonomiju i predloge kako je smanjiti i ublažiti negativne efekte: “Tokom razgovora sa privrednim predstavnicima saopšteno mi je da su visoki porezi veliki teret koji pritiska ovdašnje kompanije. Takođe pomenuli su i Zakon o radu, kao i neophodnost usavršavanja vještina. Tu treba da se fokusirate kako bi se spriječili negativni efekti sive ekonomije”.


Maja Divac | 28. dec 2016.\nOsnovni preduslov za uređivačku nezavisnost javnog medijskog servisa (JMS) u Srbiji jeste da ne zavisi od novca iz budžeta.\nU zemlji sa autoritarnom vladom i istanjenom demokratskom supstancom postoji samo jedno pravilo kog bi se trebalo držati kada je reč o finansiranju javnog medijskog servisa. Finansiranje ne sme biti dominantno iz budžeta!\nPoslanici u Skupštini Srbije trebalo bi da se bore za povećanje takse, a ne za njeno ukidanje, ako žele da imamo kvalitetan javni medijski servis koji publici nudi raznovrsne programe u kojima se mogu čuti različita mišljenja i u kojima se neguje debata o ključnim društvenim pitanjima.\nDa bi javni medijski servis ostvarivao javni interes i bio u funkciji građana, on mora da ima uređivačku samostalnost. Preduslov uređivačke nezavisnosti jeste finansijska nezavisnost. Finansijska stabilnost JMS-a ne sme da zavisi od volje bilo koje vlade!\nNijedna autoritarna vlada u novijoj istoriji Srbije nije propustila priliku da zloupotrebi svoj položaj moćnika koji deli iz vreće i da na ovaj ili onaj način utiče na uređivačku politiku javnog medijskog servisa.\nSamo u stabilnim demokratijama sa dugom tradicijom, ovakvo rešenje moglo bi da se primenjuje bez straha da će biti ugrožena osnovna ljudska prava, kao što su pravo na slobodno izražavanje i objektivno i kvalitetno informisanje. Ali ne i u zemljama sličnim Srbiji.\nI opozicija za finansiranje iz budžeta\nZanimljiva diskusija na ovu temu vodila se u srpskom parlamentu u utorak uveče (27. decembar 2016), nakon koje je usvojen predlog da građani i naredne dve godine plaćaju taksu od 150 dinara, što znači da će dominantni izvor finansiranja JMS-a i dalje biti sredstva iz budžeta.\nPojedini predstavnici opozicije usprotivili su se daljem plaćanju takse za javni medijski servis u čijim informativnim programima dominiraju politički stavovi aktuelnog premijera i vladajućeg SNS-a i u kojima nema prostora za opoziciona mišljenja.\nNijedna autoritarna vlada u novijoj istoriji Srbije nije propustila priliku da zloupotrebi svoj položaj moćnika koji deli iz vreće i da na ovaj ili onaj način utiče na uređivačku politiku javnog medijskog servisa\nI dobar deo opozicije veruje da bi javni servis trebalo finansirati samo iz budžeta!\nKada bi ova taksa bila ukinuta, javni servis bi zavisio isključivo od odluka vlade koja raspolaže budžetom, što bi ga dovelo u još nezgodniji položaj kada je u pitanju očuvanje uređivačke nezavisnosti.\nSvaki medijski servis koji dugoročno zavisi od raspoloženja garniture na vlasti lako može da sklizne u autocenzuru i da pribegne uređivačkom konceptu u kome se favorizuje dominantna politička opcija.\nZakonsko rešenje da građani plaćaju taksu ne treba ukidati, naprotiv, idealno bi bilo kada bi javni servis mogao da se finansira prvenstveno od sredstava koja se prikupe na taj način. Najbolje je kada se televizije čija je uloga da izveštavaju u interesu javnosti finansiraju od novca onih koji ih i gledaju.\nNajpoznatiji javni servis koji se izdržava od pretplate sigurno je britanski BBC. (Da bi sačuvao svoju nezavisnost, BBC ne prodaje ni reklamno vreme, a pored novca od pretplate, rad ove kuće finansira se i od zarade koju BBC ostvari iz svojih komercijalnih aktivnosti.)\nProblem javnog medijskog servisa u Srbiji nije u tome što se plaća taksa, već što je iznos te takse nedopustivo mali, pa javni servis ne može opstati bez para iz budžeta, što ga čini zavisnim od raspoloženja vlade, tj. vladajuće političke opcije.\nParlament ne treba da se bavi pretplatom\nZakonom o javnim medijskim servisima iz 2014. godine predviđeno je da se „osnovna delatnost javnog medijskog servisa finansira iz takse“ (član 37), kao i da visina takse ne može iznositi više od 500 dinara, koliko su građani i plaćali pretplatu koja je, na predlog premijera, ukinuta 2014.\nKada bi se plaćala taksa od 500 dinara, javni servis bi, samo od ovog izvora, godišnje imao na raspolaganju oko 120 miliona evra, što je neuporedivo više od iznosa kojim na godišnjem nivou sada raspolaže.\nPrema rečima ministra Vukosavljevića, izgovorenim u parlamentu, ukupna sredstva za JMS sada iznose „jedva 70 miliona evra“ i to kada se saberu i prihodi od takse, iz budžeta i od oglašavanja.\nNije teško zamisliti koliko bi se tek unapredila finansijska stabilnost RTS-a i RTV-a kada bi pretplata (ili taksa) bila jednaka onoj u Hrvatskoj ili Sloveniji, gde građani plaćaju nešto više od 10 evra mesečno. To bi i dalje bilo bar za 50 odsto manje od mesečnog iznosa koji više od polovine domaćinstava u Srbiji izdvaja za kablovsku televiziju.\nPoslanici ne treba da traže ukidanje takse i da prete da je neće više plaćati. Sasvim suprotno, treba da nađu načina da izdejstvuju povećanje takse ukoliko žele javni servis sa nezavisnom uređivačkom politikom.\nU stvari, o visini takse ne bi ni trebalo da odlučuju poslanici. Navedenim zakonom je predviđeno da o visini takse, kao i o njenom usklađivanju, odlučuju zajednički upravni odbori RTS-a i RTV-a, pa se postavlja pitanje zašto se ovom temom uopšte bave vlada i parlament.\nDa ne bude zabune, rad javnih servisa treba finansirati i iz budžeta, važno je samo da to nije isključiv ili dominantan način finansiranja. Država je, u skladu sa preporukama Saveta Evrope, ali i domaćim zakonom, dužna da vodi računa o JMS-u, da mu omogući potrebne uslove za rad, što znači i da obezbedi njegovo stabilno i dovoljno finansiranje.\nTo, međutim, nipošto ne sme da znači da država može na bilo koji način da utiče na njegov rad – javni servis mora da ima svoju uređivačku i upravljačku nezavisnost. Za Savet Evrope opstanak nezavisnih javnih medijskih servisa predstavlja najvažniji garant slobode izražavanja i informisanja.\nEU od vlada zemalja članica i zemalja kandidata očekuje da štite model informisanja koji neguju javni medijski servisi, a ne da ga urušavaju.\nJavni servis RTS RTV Skupština Srbije TV pretplata\n← Fikcija za spas od medijskog đubreta\nMoje pravo: Informisanje →\n1 komentar za: “Javni medijski servis ne sme da zavisi od novca koji dodeljuje vlada”


Novi detalji policijske istrage oko ubistva Boška Buhe\nUhapšeno još nekoliko ljudi\nBEOGRAD (Beta) - U pritvoru se, pored Nikole Maljkovića i Dragana Ilića, nalazi još nekoliko ljudi iz grupe osumnjičene da je organizovala i izvršila ubistvo policijskog generala Boška Buhe, rekli su izvori bliski policiji.\nŠef istražnog odeljenja Okružnog suda u Beogradu Branislav Todić rekao je da je do sada pritvor određen jedino Maljkoviću i Iliću. Izvori bliski policiji kažu da su drugi osumnjičeni zadržani u pritvorima u pojedinim opštinama u Srbiji.\nPolicija je saslušala desetine ljudi koji su imali neke kontakte sa osumnjičenima za ubistvo Buhe, a dosta njih je dolazilo samoinicijativno, kaže izvor blizak policiji.\nTaj izvor je potvrdio da je nekoliko ljudi sa kojima je obavljen informativni razgovor reklo kako imaju saznanja da je Željko Maksimović Maka ubio Radomira Stojičića Badžu.\n"Maksimović je Stojičića ubio po nalogu jednog visokog policijskog službenika", rekao je izvor, ne precizirajući o kom je službeniku reč.\nPrema navodima tog izvora, ima indicija da je Maksimović odgovoran i za ubistvo visokog funkcionera Jugoslovenske levice Zorana Todorovića.\nPolicija ima saznanja da je Maksimović, nakon likvidacije Stojičića otišao u svoj stan u Svetozara Markovića 75, gde je bio i prijavljen. Istraga se nije njime ozbiljnije pozabavila jer su ga štitile veze u policiji.\nPored Stojičića, Maksimović je, prema navodima svedoka sa kojim je policija razgovarala tokom najnovije istrage, pre dve godine ispred TV Pink na Dedinju likvidirao i svog prijatelja Milana Rajkovića.\nMaksimović i Rajković zajedno su preprodavali drogu i posvađali su se. Svedoci su rekli da je Maksimović, dok je automobilom, u kome je bilo još nekoliko ljudi, prolazio pored Pinka, slučajno video Rajkovića, otvorio prozor i pucao u njega. Zatim je obišao kružni tok, zaustavio se pored tela i "overio" ga hicem u glavu.\nMaksimović je bio povezan i sa Ivanom Delićem iz Budve, koga je Anketni odbor prošlog saziva Savezne skupštine osumnjičio za ubistvo nekadašnjeg jugoslovenskog ministra odbrane Pavla Bulatovića.\nJedan od svedoka je, takođe, ispričao da je Maksimović prošlog leta u Budvi digao u vazduh jednu jahtu, samo zato što mu je ribar koga je poznavao rekao da mu je ta jahta pokidala mreže.\nDr Milan Škulić, povodom najave tužilaštva da će biti tajnog svedočenja u istrazi o ubistvu Buhe\nPolicije BiH odbacila tvrdnje srpskog premijera: Neka Đinđić pruži dokaze\nUhapšen Italijan koji je maloletnici prodavao heroin\nTapi sahranjen na Centralnom groblju u Beogradu\nU obračunu u Leskovcu ubijen kik bokser


Dimitrijević (CRTA): Do 30. marta prijaviti promene Jedinstvenog biračkog spiska – IZBORI 22 – Radio Sanja\nDimitrijević (CRTA): Do 30. marta prijaviti promene Jedinstvenog biračkog spiska – IZBORI 22\nPredstavnik Centra za istraživanje, transparentnost i odgovornost CRTA Pavle Dimitrijević rekao je danas da građani mogu prijaviti promene Jedinstvenog biračkog spiska do 30. marta i na taj način ukloniti iz njega fantomske glasače, odnosno preminule ili prijavljene za stanovanje na adresi na kojoj ne žive.\nOn je na TV Nova S rekao da se građani često žale da dobijaju pozive za glasanje za ljude koji nisu živi ili ne stanuju na njihovoj adresi.\nPrema njegovim rečima, radi se o nepotpunim i nepreciznim podacima iz evidencije biračkog spiska, na koje građani mogu da reaguji.\n„Jedinstveni birački spisak je baza koja ukršta podatke svih državnih organa, pa bi u slučaju preminulih osoba te osobe trebalo po automatizmu da se brišu“, kaže Dimitrijević i napominje da razlozi za nefunkcionisanje sistema mogu biti razni.\nUkoliko dobiju poziv za neku preminulu osobu, najbliži srodnici mogu da odu sa izvodom iz Matične knjige umrlih u lokalnu samoupravu i podnesu zahtev za brisanje iz biračkog spiska.\nTaj dokaz bi trebalo da bude prosleđen Ministarstvu za upravu i lokalnu samoupravu, koje u roku od 24 sata treba da izbriše određenu osobu iz evidencije biračkog spiska.\nTo je moguće uraditi sada, ali i bilo kada u toku godine, nezavisno od izbora, rekao je Dimitrijević i pozvao građane da redovno proveravaju podatke iz Jedinstvenog biračkog spiska.\nKada je reč o pristiglim pozivima za glasanje za ljude koji ne žive na adresi na koju je poziv stigao ili su tu živeli pre mnogo godina, procedura je slična.\nVlasnik stana treba zatražiti od policijske stanice u Ljermontovoj spisak svih prijavljenih na svojoj adresi, a zatim pokrene proces odjavljivanja onih koji na toj adresi ne žive, rekao je Dimitrijević.


Moskva: Ako se u „Azovstalju“ nalaze civili, onda su kijevske vlasti ratni zločinci - 19.04.2022, Sputnik Srbija\nMoskva: Ako se u „Azovstalju“ nalaze civili, onda su kijevske vlasti ratni zločinci\nAko ukrajinska vojska i pripadnici neonacističkih formacija drže civile u fabrici „Azovstalj“ u Marijupolju, onda su vlasti u Kijevu ratni zločinci, izjavio je... 19.04.2022, Sputnik Srbija\nMizincev je dodao da ruska strana zahteva da se iz marijupoljske fabrike „Azovstalj“ oslobode civili ako se oni tamo nalaze.Prema njegovim rečima, u protekla 24 sata u ukrajinskim medijima zabeleženo je više objava u kojima zvanični predstavnici Kijeva izjavljuju da se u „Azovstalju“ navodno nalazi veliki broj civila. On je izrazio uverenje da je reč o „još jednom širenju dezinformacija, izmišljenom isključivo da bi se spasili neonacisti“.Obraćajući se kijevskim vlastima, Mizincev je rekao da ukoliko se „neko od civilnog stanovništva nalazi u ‘Azovstalju’, zahtevamo da se preduzmu sve mere za njihovo oslobođenje i izlazak kroz otvorene humanitarne koridore“.„Želim posebno da istaknem da rukovodstvo Ruske Federacije garantuje svima koji polože oružje da će im se sačuvati životi, potpunu bezbednost i pružanje kvalifikovane medicinske pomoći“, dodao je on.Takođe je naglasio da rusko rukovodstvo garantuje bezbednu evakuaciju svih civila bez izuzetka i njihovo kretanje u sastavu humanitarnih konvoja u bilo kom pravcu koji izaberu.Oružane snage Rusije su danas u 14 časova otvorile humanitarni koridor za povlačenje iz Azovstalja“ ukrajinskih vojnika i pripadnika neonacističkih formacija koji dobrovoljno polože oružje. Ruske trupe su proglasile režim tišine i formirale tri humanitarne kolone.Specijalna vojna operacija Rusije u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.\nrusija, rusija – vojska i naoružanje, kriza u ukrajini, ukrajina, marijupolj\n© Sputnik / Ilья Pitalev / Uđi u foto-galerijuUništene zgrade u blizini fabrike "Azovstalj" u Marijupolju\nAko ukrajinska vojska i pripadnici neonacističkih formacija drže civile u fabrici „Azovstalj“ u Marijupolju, onda su vlasti u Kijevu ratni zločinci, izjavio je načelnik Nacionalnog centra za upravu odbranom Rusije general-pukovnik Mihail Mizincev.\nMizincev je dodao da ruska strana zahteva da se iz marijupoljske fabrike „Azovstalj“ oslobode civili ako se oni tamo nalaze.\nPrema njegovim rečima, u protekla 24 sata u ukrajinskim medijima zabeleženo je više objava u kojima zvanični predstavnici Kijeva izjavljuju da se u „Azovstalju“ navodno nalazi veliki broj civila.\nOn je izrazio uverenje da je reč o „još jednom širenju dezinformacija, izmišljenom isključivo da bi se spasili neonacisti“.\n„Istovremeno izjavljujemo da prisilno držanje civilnog stanovništva kao živog štita u skladu sa normama međunarodnog humanitarnog prava predstavlja terorizam, a zvaničnici kijevskih vlasti i neposredni izvršioci ove nehumane akcije u ‘Azovstalju’ predstavljaju ratne zločince i teroriste“, istakao je Mizincev.\nObraćajući se kijevskim vlastima, Mizincev je rekao da ukoliko se „neko od civilnog stanovništva nalazi u ‘Azovstalju’, zahtevamo da se preduzmu sve mere za njihovo oslobođenje i izlazak kroz otvorene humanitarne koridore“.\n„Želim posebno da istaknem da rukovodstvo Ruske Federacije garantuje svima koji polože oružje da će im se sačuvati životi, potpunu bezbednost i pružanje kvalifikovane medicinske pomoći“, dodao je on.\nTakođe je naglasio da rusko rukovodstvo garantuje bezbednu evakuaciju svih civila bez izuzetka i njihovo kretanje u sastavu humanitarnih konvoja u bilo kom pravcu koji izaberu.\nOružane snage Rusije su danas u 14 časova otvorile humanitarni koridor za povlačenje iz Azovstalja“ ukrajinskih vojnika i pripadnika neonacističkih formacija koji dobrovoljno polože oružje. Ruske trupe su proglasile režim tišine i formirale tri humanitarne kolone.


Gradska opština Palilula Niš | “BOMBARDOVANJE NIŠA 1999. GODINE” U GALERIJI SINAGOGA\nDelovi granatnih bombi i drugog oružja, propagandni materijal i fotografije nastale za vreme NATO bombardovanja Niša 1999. izloženi su u niškoj Galeriji Sinagoga. Izložba je simbolično otvorena u ponedeljak 25.marta, u 20 sati i 28 minuta, tačno u vreme kada je pre 20 godina prva bomba pala na Niš. Otvarajući izložbu gradonačelnik Niša Darko Bulatović je istakao da je ”značaj jedne ovakve postavka nemerljiv, jer predstavlja dokument o istoriji stradanja našeg naroda i podsetnik da se takav zločin nikada ne može opravdati, niti se sme zaboraviti”.\nAutorka izložbe i kataloga je istoričarka Bojana Nešić, kustoskinja Narodnog muzeja u Nišu. „Postavka izložbe je nastala kao omaž danima stradanja, a sa željom da se isti ne zaborave. Narodni muzej i brojni saradnici učinili su da trajno sačuvamo od zaborava sve ono što nam se dešavalo u susret trećem milenijumu. Od prve bombe bačene na Niš 25. marta 1999. godine u 20:28, i poslednjeg napada 4. juna , 300 različitih projektila usmrtilo je 57 Nišlija, a više od 200 ljudi je povređeno. Srušeno je 120, a oštećeno preko 3.400 objekata.\nPosetioci Galerije “Sinagoga“ izložbu “Bombardovanje Niša 1999. godine” mogu pogledati do 21.aprila, radnim danima, sem ponedeljka od 10 do 16 sati i vikendom od 10 do 15 sati.(Tekst i foto D.Vidojković, EKOpolis)


Tramvajska stajališta još uvijek nisu zatvorena - Istinomjer\nProblemi u tramvajskom prevozu u glavnom gradu Bosne i Hercegovine traju godinama, a neki od glavnih problema su nedostatak novca, slaba naplata karata, te opšta neorganizovanost kada su u pitanju vozni redovi.\nOvi problemi bi se barem donekle počeli rješavati izgradnjom modernijih tramvajskih stajališta na koja se ne bi moglo ući bez plaćene karte, te uvođenjem sistema najave dolaska tramvaja. Ovoga je svjestan i premijer KS Elmedin Konaković, koji je najavio rad na ovim aktivnostima tokom 2016. godine:\nVećinu tramvajskih stajališta planiramo zatvoriti te ugraditi sistem najave dolaska tramvaja. Također planiramo prodavati mjesta za marketinško oglašavanje, što je također investicija u saradnji s privatnim sektorom.\nU posljednjih nekoliko godina (2015. i 2016.) izvršena je tek rekonstrukcija nekoliko tramvajskih stanica u Sarajevu (Nedžarići, Malta, Socijalno) i to na način da su umjesto ograda postavljeni betonski zidovi.\nKada je u pitanju kvalitetnija modernizacija tramvajskih stajališta, tek početkom januara ove godine je pokrenuta izrada glavnog projekta za izgradnju zatvorenih tramvajskih stajališta, što vjerovatno znači da ni u ovoj godini neće biti izgrađena zatvorena tramvajska stajališta.\nSistemi najave dolaska tramvaja također nisu ugrađeni u 2016. godini, pa Konaković dobija ocjenu neispunjeno.


Azuri savladali Sjevernu Makedoniju, Dimitrijević nije mogao sam protiv italijanske reprezentacije\nPoslije jako neizvjesne završnice u finišu meča između Italije i Sjeverne Makedonije, kao pobjednik susreta u sklopu kvalifikacija za Evropskog prvenstvo 2022. godine izašli su košarkaši nacionalnog tima “Azura” rezultatom 92:84 (25:23, 16:20, 22:21, 29:20).\nFantastična posljednja četvrtina Italijana poslije egala tokom cijelog meča donijela je četvrti trijumf u isto toliko odigranih utakmica ekipi sa “Čizme”.\nSjajnu utakmicu odigrao je naturalizovani košarkaš makedonske reprezentacije Nenad Dimitrijević ubacivši 23 poena uz 12 asistencija, ali nije mogao sam protiv vidno raspoloženih Italijana koje su predvodili Amedeo Tesitori, strijelac 18 poena, kao i Marko Spisu čiji doprinos se ogleda u 13 poena i devet uspješnih dodavanja.\nReprezentacija Sjeverne Makedonije novi susret kvalifikacija za Eurobasket igra već sutra protiv nacionalnog tima Rusije, dok će Italija priliku za peti trijumf tražiti protiv Estonije.\nPrethodni članakČelni ljudi Evrolige kaznili Himki, stopiran transfer ruskog košarkaša\nNaredni članakCrvena zvezda – Milan 2:2 (KRAJ)


Austrijska nastavnica: Ako pobedi Hofer imaćemo treći svetski rat - Sputnjik Srbija\n11:47 24.10.2016 (osveženo 12:04 24.10.2016) Preuzmite kraći link\nJedna nastavnica iz Holabruna šokirala je đake i njihove roditelje upozorenjem da bi pobeda kandidata Slobodarske partije Austrije (FPO) Norberta Hofera na predsedničkim izborima značila kretanje ka trećem svetskom ratu.\nNastavnica istorije i nemačkog jezika kazala je na nastavi: „Dođe li Hofer, dolazi treći svetski rat“.\nJedna učenica je to prijavila i kazala da nastavnica đacima „bukvalno pere mozgove“.\nOna je o toj čudnoj izjavi nastavnice obavestila roditelje, koji su kontaktirali poslanika FPO Kristijana Lauša tražeći da situacija bude razjašnjena.\nNastavnica je negirala da je dala takvu izjavu, ali je i priznala da je govorila o Hoferu i svetskim ratovima, jer je neko tražio njeno mišljenje.\nPredstavnici kancelarije pokrajinske obrazovne ustanove najavili su istragu o tom slučaju i podvlače da nastavnici prete posledice ukoliko se pokaže da su tvrdnje o izjavi istinite.\nTaj slučaj pokazuje koliko je Austrija podeljena pred predsedničke izbore, ali i da je kampanja veoma „prljava“, jer je obuhvatila sve sfere života, pa tako i škole.\npredsednički izbori u Austriji, Norbert Hofer, Austrija


Glavno ESI tijelo koje donosi odluke je skupština ESI clanova. Clanovi izmedu sebe biraju troclani izvršni odbor i odreduju opce prioritete ESI istra�ivanja i aktivnosti. Oni placaju godišnju clanarinu i sastaju se najmanje jednom godišnje. Samo trenutni clanovi mogu predlo�iti nove clanove koji potom moraju osvojiti dvije trecine glasova da bi dobili clanstvo.\nSpektar iskustava ESI clanova i prijatelja je jedno od najvecih bogatstava ESI-ja. Mre�a ukljucuje pojedince koji su bili na odgovornim pozicijama u raznim evropskim ministarstvima vanjskih poslova, u UN, NATO, OSCE, Svjetskoj Banci, u kabinetima komesara EU, u nevladinim organizacijama, kao i dopisnike vodecih evropskih i americkih medija. Oni su radili u zemljama Evrope i u SAD, kao i u konfliktnim zonama od Balkana do Kavkaza, od Afganistana do Istocnog Timora.\nMnogi ESI clanovi i prijatelji su trenutno anga�irani u raznim institucijama i stoga nisu direktno povezani sa pogledima izra�enim u ESI izvještajima. Medutim, ova mre�a ima neprocjenjivu vrijednost jer spaja razlicite perspektive i iskustva, daje komentare o idejama i nacrtima izvještaja, a takoder omogucava da rad ESI-ja dopre do kljucnih institucija i onih koji donose odluke.


Beograd, 24. oktobra, 2019.\nMinistar zaštite životne sredine Srbije Goran Trivan razgovarao je sa šefom delegacije Evropske unije u Srbiji Semom Fabricijem o važnim aktuelnim temama, između ostalog o zagađenju vazduha u Srbiji.\nU saopštenju Ministarstva zaštite životne sredine navodi se da je Trivan naglasio da problem zagađenja vazduha, koji "najviše indukuje saobraćaj, a potom i uticaj drugih izvora koji koriste fosilna goriva, mazut i ugalj", moraju rešavati lokalne samouprave kroz kratkoročne i dugoročne planove u čemu će im Ministarstvo pomoći.\n"Srbija je u rešavanju svih značajnih pitanja u zaštiti životne sredine zabeležila ozbiljan pomak, ali od ovog trenutka neće moći da se ostvari ambiciozni napredak koji je planiran ukoliko se ne povećaju kapaciteti Ministarstva i lokalnih samouprava po pitanju ljudskih resursa", navodi se u saopštenju, a dodaje se da su Trivan i Fabrici konstatovali da je neophodno "pod hitno ojačati administrativne kapacitete Ministarstva zaštite životne sredine".\nFabrici je izrazio ohrabrenje za problem zagađenja vazduha, kao i podsticaj Srbiji u rešavanju ovog ekološkog problema "koji ne zna za granice" i ukazao da bi bilo dobro da se saznaju podaci, na osnovu tih podataka deluje, a pored kratkoročnih, preduzimaju i strukturne mere.\nOn je predstavio novi program Evropske komisije "Grin dil", kojim EU uspostavlja nove prioritete, u pravcu još viših standarda zaštite životne sredine i borbe protiv klimatskih promena, a naglasio da je cilj Evrope da do 2050. godine postane prvi na svetu "ugljenično neutralni kontinent".\n"Evropska unija postavlja nove, sve veće izazove i ciljeve u zaštiti životne sredine", naglasio je Fabrici i izrazio očekivanje da će te značajne ciljeve "deliti sa Srbijom kao zemljom koja se nalazi u procesu pristupanja EU".


Skupština Pančeva usvojila Odluku o kreditnom zaduženju, novac neophodan za kapitalne investicije -\n25. februara 2021.0358\nNa Skupštini grada Pančeva danas je usvojena Odluka o kreditnom zaduženju Grada u visini od 564 milliona dinara.\nGradonačelnik Pančeva Aleksandar Stevanović obrazložio je odbornicima razloge za usvajanje Odluke o zaduživanju Grada Pančeva ističući da će novac iz kreditnog zaduženja biće upotrebljen za kapitalne investicije.\nIz kreditnog zaduženja finansiraće se izrada tehničke dokumentacije za rekonstrukciju Tamiškog keja i izvođenje radova, nastavak radova na rekonstrukciji centralnog gradskog jezgra – Gradskog parka, nastavak radova na izgradnji ulice 7. Nova u Severnoj poslovnoj zoni, postavljanje video nadzora u cilju povećanja bezbednosti građana i izrada projektno-tehničke dokumentacije za dogradnju i rekonstrukciju Opšte bolnice Pančevo.\nGradonačelnik Aleksandar Stevanović je rekao da je Ministarstvo finansija dalo saglasnost za kreditno zaduženje grada Pančeva, kako bi se u gradu izvele kapitalne investicije od velikog značaja.\nPrva investicija koja je navedena u odluci i koja je jako bitna je izrada tehničke dokumentacije i izvođenje radova na uređenju Tamiškog keja. To je nešto što je sigurno u interesu svih građana Pančeva i nešto što je želja da uradimo u našem gradu i da to mesto koje koriste svi sugrađani dovedemo u funkcionalnije stanje nego što je to danas. Želimo da od njega napravimo jedno prijatno mesto za provođenje slobodnog vremena. Za tu namenu ovim kreditnim zaduženjem smo opredelili 250 miliona dinara, rekao je Stevanović.\nDruga investicija koju Grad želi da realizuje uz pomoć ovih sredstava jeste nastavak uređenja centralnog gradskog jezgra, odnosno druga faza izgradnje gradskog parka.\nZa ovu namenu smo odredili 150 miliona dinara. Mislim da je jako važno da nastavimo ono što smo započeli, jer vidimo da park postaje moderan i postaje mesto gde ćemo moći kvalitetnije da provodimo vreme sa našom decom. Ovim radovima predviđena je izgradnja jednog novog igrališta koje će se nalaziti ispred zgrade u Masarikovoj ulici.Postojeće igralište će biti potpuno rekonstruisano i sprave će biti zamenjene novim, bezbednijim spravama, rekao je Stevanović.\nPlaniran je i nastavak radova u Severnoj industijskoj zoni koja se pokazala kao važna investicija za naš grad, kao i izrada projektno-tehničke dokumentacije za dogradnju i rekonstrukciju Opšte bolnice Pančevo.\nMi nastavljamo da gradimo ulicu Sedma nova i ovim kreditom je predviđeno da se finansira izgradna četvrte faze te ulice. Za ovu nameni predviđeno je oko 24 miliona dinara. Četvrta stvar koju ćemo finansirati sa iznosom od 85 miliona dinara jeste nadogradnja sistema video nadzora na teritoriji našeg grada. Zahvaljujući kreditnom zaduženju pristupićemo i izradi projektno-tehničke dokumentacije za dogradnju i rekonstrukciju Opšte bolnice Pančevo, zaključio je gradonačelnik Stevanović.\nOdbornici su na današnjoj sednici usvojili i Odluku o angažovanju revizora za obavljanje eksterne revizije završnog računa budžeta grada Pančeva za 2020. godinu.\nRelated tags : aleksandar stevanovićinvesticije u pančevukapitalne investicijekreditno zaduživanje gradaskupština grada pančeva\n29. maja 2019.0921\n6. jula 2021.0282\n14. septembra 2021.0253\n6. jula 2022., 17:40


Predstavnici Ministarstva, obrazlažući Informaciju, rekli su da su prava u oblasti socijalne zaštite finansirana iz budžeta Republike Srbije, od igara na sreću, kao i da je sredstva za smeštaj izbeglica obezbedio UNCHR.\nNa sednici su izneti podaci o ostvarivanju prava od opšteg interesa u oblasti socijalne zaštite, kao što su pravo na materijalno obezbeđenje, dodatak za pomoć i negu drugog lica, pomoć za osposobljavanje za rad, smeštaj u ustanovu socijalne zaštite ili drugu porodicu i usluge socijalnog rada koje se pružaju u realizaciji prava od opšteg interesa.\nPosebno je bilo reči o zakonski utvrđenim pravima koja uređuje i obezbeđuje lokalna samouprava, i to: pravo na jednokratnu pomoć, dnevni boravak, pomoć u kući, opremu za smeštaj u ustanovu socijalne zaštite, privremeni smeštaj u prihvatilište i prihvatnu stanicu, usluge socijalnog rada u realizaciji navedenih prava, kao i drugim pravima koja gradovi, odnosno opštine mogu utvrđivati, u skladu sa materijalnim mogućnostima. Kao izuzetno značajna ocenjena je Strategija razvoja socijalne zaštite Vlade Republike Srbije, kojom su određeni strateški pravci i ciljevi razvoja socijalne zaštite.\nNa sednici je razgovarano o načinu izbora članova Komisije za odlučivanje o pravu na izuzetno mesečno primanje. U skladu sa Odlukom Vlade Republike Srbije, četiri člana bira Narodna skupština, a tri člana delegira Republički odbor Saveza udruženja boraca narodnooslobodilačkog rata Srbije. Dogovoreno je da članovi Odbora za rad, boračka i socijalna pitanja daju predloge članova, od kojih će biti izvršen izbor na sledećoj sednici.


March, 2021 | Edukacija\n🕔18:17, 31.Mar 2021\nMinistarstvo prosvete, nauke i tehnološkog razvoja saopštilo je da upis dece u prvi razred osnovne škole za školsku 2021/2022. godinu počinje sutra, u četvrtak, 1. aprila 2021. Roditelji i ove godine mogu elektronskim putem da zakažu termin za upis i\n🕔18:01, 31.Mar 2021\nSvakodnevno koristimo proizvode koji sadrže opasne hemikalije vrlo štetne po zdravlje čoveka. Međutim, i živimo u uslovima koji mogu da nam oslabe imuni sistem. Preciznije, toksini sa kojima smo svaki dan u kontaktu mogu da izazovu alergijske reakcije čime se\n🕔20:43, 30.Mar 2021\n🕔18:35, 30.Mar 2021\nMinistarstvo prosvete saopštilo je da je resorni ministar Branko Ružić učestvovao na onlajn konferenciji o obrazovanju u doba korone, u organizaciji UNESKO. On je tom prilikom, u okviru sesije “Digitalna transformacija i budućnost obrazovanja”, predstavio kako funkcioniše sistem obrazovanja u\n🕔17:06, 30.Mar 2021\nMuzeji, galerije i druge institucije kulture širom sveta i dalje su zatvorene za posetioce. Međutim, žitelji Firence imaju jedinstvenu priliku da uživaju u neobičnoj instalaciji. Naime, francuski ulični umetnik JR odlučio je da ljudima približi delić kulturnog blaga koje nudi\n🕔13:11, 30.Mar 2021\nTeretni brod, dugačak koliko i četiri fudbalska terena, “Ever green” obustavio je plovidbu kroz Suecki kanal na nedelju dana. Kako se tačno uspeo poprečiti i blokirati ovaj vodni put, nije objašnjeno, ali je razrešenje situacije čekalo preko 300 drugih brodova,\n🕔15:22, 29.Mar 2021\nBrak je ljubav, a ljubav je izbor. Brak ne počinje sa rečima Da kod matičara. Brak počinje onog trenutka kada ste odlučili da volite svog partnera/partnerku uprkos svim njegovim/njenim manama, kažu stručnjaci. Ljubav nije osećanje, ona je izbor! Brak ne\n🕔13:23, 27.Mar 2021\n🕔17:07, 26.Mar 2021\nAlergijski rinitis i prehlada imaju gotovo identične simptome kao što su kijanje, svrab grla i očiju, sekret iz nosa, kašalj ili povremeno gušenje. A, same sezonske alergije mogu biti posledica samih prehlada, gripa ili alergije koje su uzrokovane grinjama ili


Samo 22 žene u Skupštini Vojvodine\nMeđu poslanicima u Skupštini Vojvodine ima samo 18 odsto žena, odnosno 22 poslanice od ukupno 120, saopštio je danas Centar modernih veština.\n"Razlog za tako malu zastupljenost žena je u specifičnosti izbornog sistema u Vojvodini. Polovina poslanika (60) birana je po propocionalnom sistemu sa zatvorenim izbornim listama, a polovina po većinskom sistemu", naveo je Centar.\nKod proporcionalnog sistema, zahvaljujući i aktivizmu civilnog sektora i kampanji "Stvarnih 30 odsto", stranke su bile obavezne da svako treće mesto na listi povere ženi, dodao je Centar.\n"Većina od 22 poslanice (19) kojima je verifikovan mandat su izabrane upravo po proporcionalnom sistemu, gde su stranke bile u zakonskoj obavezi da obezbede minimalnu zastupljenost žena. Po većinskom sistemu, po kome je birano 60 poslanika koji će zastupati interese građana Vojvodine, izabrane su samo tri poslanice", naveo je Centar modernih veština.\nPo proporcionalnom sistemu izabrano je 19 poslanica od 60 mandata, a po većinskom sistemu svega tri od 60.\n"To je upozorenje svima koji budu radili na eventualnoj promeni izbornog sistema za celu Srbiju da se u slučaju uvođenja većinskog sistema moraju predvideti mehanizmi koji će obezbediti minimalnu zastupljenost od 30 odsto oba pola u skladu sa evropskim normama i standardima", naveo je Centar.\nLista Demokratske stranke ima devet žena među ukupno 58 poslanika, Liga socijaldemokrata ima tri poslanice od ukupno 10 manada koje je osvojila, a među pet poslanika Srpske radikalne stranke biće i jedna žena.\nSrpska napredna stranka će biti zastupljena sa 22 poslanika, od kojih su pet žene, a među četiri poslanika Demokratske stranke Srbije je i jedna žena, dok Socijalistička partija Srbije takođe ima jednu poslanicu ali ukupno 13 poslanika.\nSavez vojvođanskih Mađara će imati jednu ženu među sedam poslanika, a Liberalno demokratska partija ima jednog poslanika koji je izabran po većinskom sistemu.


Kolekcionar zadovoljnih ljudi - Sputnjik Srbija\n21:30 26.11.2017 (osveženo 22:21 16.08.2018) Preuzmite kraći link\nGost Sputnjika večeras je Dejan Spaić, strastveni kolekcionar iz Bosne i Hercegovine koji sve dragocenosti na koje naiđe vraća tamo gde pripadaju.\nTako je ministru odbrane Ruske Federacije Sergeju Šojguu nedavno uručen ručno pisani atlas nemačkog geografa, istoričara, pedagoga i genealoga Johana Hibnera. Ovo vredno delo je verovatno najstariji udžbenik geografije iz perioda ranog prosvetiteljstva, a na primerku do koga je došao naš gost ucrtan je monogram dinastije Romanov.\nPravo malo blago Spaić je nedavno vratio podvorju Ruske pravoslavne crkve u Beogradu, a jevrejsku zajednicu u Sarajevu obradovao je vrativši joj 14 vrednih artefakata za koje se mislilo da su zauvek izgubljeni.\nS njim razgovaramo o motivima koji ga pokreću da vredne starine poklanja pravim vlasnicima i mestima na kojima ove dragocene knjige i predmete pronalazi.\nRazgovaramo i o njegovoj porodici koja ga je naučila da je kolekcija zadovoljnih ljudi bolja od bilo koje kolekcije skupih stvari.\nRuska pravoslavna crkva, Dejan Spaić


Trendovi | New Year’s PR Resolution lista\nOvaj poražavajući rezultat govori nam dve stvari. Jedna je suštinska potreba da se kompanije, organizacije, ili institucije menjaju stavljajući svoj često najvredniji resurs u centar, ili će bez tog resursa, kao i klijenata, potrošača, kupaca, glasača...u perspektivi i ostati.\nBez obzira da li se pitate zašto je „kontent“ novi čarobni štapić PR-a, kada je suština PR-a oduvek bila u sadržaju, sigurna sam da ste za narednu godinu budžetirali više sredstava za njegovu „proizvodnju“. I, dobro ste učinili! Da biste se uopšte našli na mapi svojih ciljnih grupa, pored kvaliteta proizvoda ili usluga, ono što će vas razlikovati od drugih je upravo kontent koji im pružate. Dakle, sadržaj sa kojim mogu da se identifikuju, da ga „pipnu“, prisustvuju, isprobaju... Tu nam omogućava dinamičan razvoj tehnologija, koji prethodne generacije marketara/komunikatora nisu imale.\nTrend za 2017, 18, 19...i nadalje svakako će biti edukacija. I tu zapravo svih koji u lancu komunikacije imaju svoje mesto. Edukacija top-menadžmenta, klijenata, potrošača, medija, osoba zaduženih za komunikacije... U vreme čestih i brzih promena, koje su najčešće iz korena, nemamo taj luksuz da konkurencija zna više od nas, ili da nas saradnici „ne razumeju“. Dakle, pratite relevantna istraživanja (između ostalih Ketchum Leadership Communication Monitor), organizujete treninge za sebe i svoje saradnike (treninzi za nastupe u medijima, krizno komuniciranje..) pratite trendove, stručnu literaturu, pitajte one koji više znaju.\nDo sledeće stavke na New Year’s PR Resolution listi... a sigurno ih ima barem još ovoliko...


MENTA melem za strije 140ml\nNamena: Menta melem za strije se preporučuje kod svih uzrasta, bez obzira na pol, radi prevencije nastanka i tretmana strija, bez obzira na njihovu starost. Naročito se preporučuje u periodu trudnoće, adolescencije i kod nagle promene telesne mase. Osobine i dejstva: Menta melem za strije je specijalno formulisana emulzija za spoljašnju upotrebu čiju aktivnu komponentu čini standardizovani ekstrakt lekovitog bilja. Jednu od osnovnih komponenti nosača aktivnog biljnog ekstrakta ovog fitopreparata predstavlja prirodno nerafinisano maslinovo ulje koje, zahvaljujući svom hemijskom sastavu, sprečava pojavu strija. Menta melem za strije čini kožu elastičnom i glatkom. Primenjuje se do potpuno estetski prihvatljivog rezultata.\nMUSTELA Emulzija za učvršćivanje grudi 75ml *Prirodni preparati protiv celulita i strija\nSprečava opuštanje kože i gubitak elastičnosti. Olakšava osećaj napetosti i zatezanja kože...


Slovenci od BiH traže odštetu od 1,359 milijardi KM | ENERGETIKArs.com\nNalazite se na Home » ENERGETIKA » Slovenci od BiH traže odštetu od 1,359 milijardi KM\nObjavljeno: 08:55, 3. маја 2016.\nOvo se, između ostalog, navodi u informaciji Pravobranilaštva BiH o arbitražnom postupku koji je u toku, a o kojem će poslanici parlamenta BiH raspravljati polovinom iduće sedmice. Nimalo bezazlen spor u kojem Slovenci preko BiH praktično tuže RS i Termoelektranu Ugljevik mogao bi započeti već polovinom sljedeće godine, a do tada bilo bi neophodno napraviti plan odbrane, angažovati međunarodne advokate i platiti ih, prema nekim procjenama, najmanje milion KM, za što, barem zasad Pravobranilaštvo BiH nema novca.\n„Odluka Vlade RS je bila da oni preuzmu sve troškove i nešto su se povukli, a sada smo mi to preuzeli jer nema druge.To su arbitraže koje traže poznavanje međunarodnog privatnog prava i mi već imamo izabrane advokate do odlučivanja u meritumu sa kojima imamo odličnu saradnju i nju ćemo i nastaviti„, rekao je Mlađan Mandić, zamjenik pravobranioca BiH, dodajući da je u ovom slučaju saradnja sa „Elektroprivredom RS“ odlična.\nAdvokate, odnosno advokatsku kancelariju „Zeiler.partners“ iz Beča, putem javnog konkursa izabrala je RiTE Ugljevik, koja je u slučaju tužbe „Elektrogospodarstva Slovenije“ na sebe preuzela sve obaveze u vezi sa ovim postupkom, ali do sada nije platila ništa, pa čak ni avans troškova postupka koje je na kraju platio tužitelj, što je nezabilježeno u ovakvim slučajevima. Iako se u informaciji nigdje ne navodi kolike su šanse BiH (koja je samo formalno-pravno tužena) u ovom slučaju, vidljivo je da će postupak biti komplikovan i težak, ali da se uz maksimalan angažman ta tužba može osporiti.\nPodsjećanja radi, Slovenija je 1981. godine investirala u izgradnju TE Ugljevik, koja je počela sa radom 1985. godine. Termoelektrana je bila dužna Sloveniji redovno isporučivati proizvedenu električnu energiju u skladu sa visinom uloženih sredstava u njenu izgradnju. Tako je i bilo sve do početka ratnih dešavanja u bivšoj Jugoslaviji, kada je isporuka prekinuta, dok je u toku ratnih sukoba usljed bombardovanja uništena trafo-stanica u Hrvatskoj preko koje je struja i isporučivana u Sloveniju. Slovenija je potom sa BiH pokušala da postigne dogovor o isporukama struje ili povratu uloženih sredstava, a kada u tome nije uspjela, obratila se tužbom u Međunarodni centar za rješavanje investicionih sporova koji djeluje pri Svjetskoj banci u Vašingtonu, a koji je dogovorio arbitražu dviju strana.\nSpor sa „Štrabagom“ već izgubljen\nPravobranilaštvo Bosne i Hercegovine predložilo je Ministarstvu transporta i komunikacija BiH da pokrene pregovore sa austrijskom kompanijom „Štrabag“, koja od BiH potražuje 642.263 evra, kako bi se minimalizovala šteta po BiH. Podsjećanja radi, „Štrabag“ je tužio BiH jer je 2011. godine dobio posao izgradnje mosta na rijeci Savi kod Svilaja, ali nije na vrijeme uveden u posao, nakon čega raskida taj ugovor i traži odštetu od BiH i Hrvatske, koja se, za razliku od BiH, na samom početku nagodila i isplatila 535.000 evra, koje sada potražuje od BiH. „Trenutna pozicija Ministarstva komunikacija i prometa BiH u ovom arbitražnom postupku je krajnje nepovoljna“, navodi se u informaciji Pravobranilaštva BiH o arbitražnom pustupku „Štrabaga“ protiv BiH. O ovom slučaju, odnosno tužbi „Štrabaga“ protiv BiH, istragu je pokrenulo i Tužilaštvo BiH, koje, prema nezvaničnim informacijama, samo čeka kraj spora i da nastane šteta po BiH, kako bi pokrenula određene optužnice. „Radi se sve ono što se može uraditi i mislim da će to na kraju završiti nagodbom“, rekao je Mlađan Mandić, zamjenik pravobranioca BiH. Kompanija „Štrabag“ prije nego što je pokrenula spor tražila je vansudsku nagodbu i sa Bosnom i Hercegovinom, ali tadašnje vlasti na to nisu željele pristati jer su smatrale da nema njihove krivice u tom slučaju, iako je ona, prema dobro upućenima u cijeli proces, bila očigledna. Nezavisne novine\nTags: elektroprivreda rs,odsteta,slovenija